title: Regolament ta' Implimentazzjoni tal-Kummissjoni (UE) 2016/1799 tas-7 ta' Ottubru 2016 li jistabbilixxi l-istandards tekniċi ta' implimentazzjoni fir-rigward tal-immappjar tal-valutazzjonijiet tal-kreditu ta' istituzzjonijiet esterni tal-valutazzjoni tal-kreditu għar-riskju tal-kreditu b'konformità mal-Artikoli 136(1) u 136(3) tar-Regolament (UE) Nru 575/2013 tal-Parlament Ewropew u tal-Kunsill (Test b'rilevanza għaż-ŻEE)

text:
               12.10.2016

               MT

               Il-Ġurnal Uffiċjali tal-Unjoni Ewropea

               L 275/3

         REGOLAMENT TA' IMPLIMENTAZZJONI TAL-KUMMISSJONI (UE) 2016/1799
   tas-7 ta' Ottubru 2016
   li jistabbilixxi l-istandards tekniċi ta' implimentazzjoni fir-rigward tal-immappjar tal-valutazzjonijiet tal-kreditu ta' istituzzjonijiet esterni tal-valutazzjoni tal-kreditu għar-riskju tal-kreditu b'konformità mal-Artikoli 136(1) u 136(3) tar-Regolament (UE) Nru 575/2013 tal-Parlament Ewropew u tal-Kunsill
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 575/2013 tal-Parlament Ewropew u tal-Kunsill tas-26 ta' Ġunju 2013 dwar ir-rekwiżiti prudenzjali għall-istituzzjonijiet ta' kreditu u d-ditti tal-investiment (1), u b'mod partikolari t-tielet subparagrafu tal-Artikolu 136(1) u t-tielet subparagrafu tal-Artikolu 136(3) tiegħu,
   Billi:

               (1)

               Id-dispożizzjonijiet f'dan ir-Regolament huma marbuta mill-qrib, billi jittrattaw l-immappjar ta' valutazzjonijiet tar-riskju tal-kreditu, bl-eċċezzjoni ta' dawk assenjati għal pożizzjonijiet ta' titolizzazzjoni. Biex tiġi żgurata l-koerenza bejn dawk id-dispożizzjonijiet, li għandhom jidħlu fis-seħħ fl-istess ħin, u biex tiġi ffaċilitata perspettiva komprensiva u aċċess kumpatt għalihom minn dawk suġġetti għal dawk l-obbligi, ikun tajjeb li jiġu inklużi l-istandards tekniċi implementattivi kollha meħtieġa mir-Regolament (UE) Nru 575/2013 f'dak li jirrigwarda l-immappjar tal-valutazzjonijiet tar-riskju tal-kreditu, bl-eċċezzjoni ta' dawk assenjati għal pożizzjonijiet ta' titolizzazzjoni f'Regolament wieħed.

               (2)

               L-Artikolu 136(1) tar-Regolament (UE) Nru 575/2013 jesiġi l-ispeċifikazzjoni, għall- Istituzzjonijiet esterni tal-valutazzjoni tal-kreditu (“ECAIs”) kollha, tal-korrispondenza tal-valutazzjonijiet tal-kreditu rilevanti maħruġa minn ECAI għall-iskaluni tal-kwalità kreditizja stabbiliti fit-Taqsima 2 ta' dak ir-Regolament (“immappjar”). ECAIs huma aġenziji tal-klassifikazzjoni tal-kreditu li jkunu ġew irreġistrati jew iċċertifikati skont ir-Regolament (KE) Nru 1060/2009 tal-Parlament Ewropew u tal-Kunsill (2) jew bank ċentrali li joħroġ klassifikazzjonijiet tal-kreditu li huma eżentati mill-applikazzjoni ta' dak ir-Regolament.

               (3)

               Ċerti termini u kunċetti simili użati fir-Regolament (KE) Nru 1060/2009 u fir-Regolament (UE) Nru 575/2013 jistgħu jkunu s-suġġett ta' konfużjoni. “Valutazzjoni tal-kreditu” huwa t-terminu użat fir-Regolament (UE) Nru 575/2013 sabiex jirreferi kemm għat-“tikketti” tal-kategoriji differenti ta' klassifikazzjonijiet minn ECAIs, kif ukoll għall-assenjazzjoni ta' klassifikazzjoni waħda minn dawn għal element partikolari. Madankollu, il-punti (h) u (a) tal-Artikolu 3(1) tar-Regolament (KE) Nru 1060/2009 jagħmlu distinzjoni ċara bejn dawn iż-żewġ kunċetti bl-użu tat-termini “kategorija tal-klassifikazzjoni” u “klassifikazzjoni tal-kreditu”, rispettivament. Biex tiġi evitata l-konfużjoni, minħabba l-ħtieġa li ssir referenza għal dawn iż-żewġ kunċetti partikolari separatament, u minħabba l-kumplimentarjetà taż-żewġ Regolamenti, għandha tkun użata t-terminoloġija tar-Regolament (KE) Nru 1060/2009 billi din hija aktar speċifika.

               (4)

               Minħabba li l-Artikolu 4(1) tar-Regolament (KE) Nru 1060/2009 jippermetti l-użu ta' klassifikazzjonijiet tal-kreditu għal skopijiet regolatorji minn istituzzjonijiet tal-kreditu u ditti tal-investiment biss jekk jinħarġu minn aġenziji tal-klassifikazzjoni tal-kreditu stabbiliti fl-Unjoni u rreġistrati f'konformità ma' dak ir-Regolament, l-immappjar tal-valutazzjonijiet tal-kreditu tal-ECAIs għandu jkopri valutazzjonijiet tal-kreditu li jikkonformaw mad-definizzjoni ta' “klassifikazzjoni tal-kreditu” skont il-punt (a) tal-Artikolu 3(1) ta' dak ir-Regolament. Barra minn hekk, peress li, skont l-Artikolu 136 tar-Regolament (UE) Nru 575/2013, immappjar huwa meħtieġ għall-ECAIs kollha, li d-definizzjoni tagħhom tinkludi, skont l-Artikolu 4(1)(98) ta' dak ir-Regolament, ukoll klassifikazzjonijiet tal-kreditu maħruġa minn banek ċentrali eżentati mill-applikazzjoni tar-Regolament (KE) Nru 1060/2009, l-immappjar tal-kategoriji ta' klassifikazzjoni tal-ECAIs għandu jkopri wkoll dawn il-klassifikazzjonijiet tal-kreditu. Ir-Regolament (UE) Nru 575/2013 jimpedixxi l-użu ta' klassifikazzjonijiet ta' kreditu għal ċerti klassijiet ta' assi (bħall-ekwità) skont l-Approċċ Standardizzat. Għalhekk, fir-rigward ta' valutazzjonijiet għal impriżi ta' investiment kollettiv ta' introjtu fiss (CIUs), huma biss dawk li jiddependu unikament fuq il-kwalità kreditizja tal-assi sottostanti li għandhom ikunu koperti mill-immappjar tal-valutazzjonijiet ta' kreditu tal-ECAIs.

               (5)

               L-immappjar għandu l-objettiv li jassenja l-piżijiet tar-riskju xierqa tar-Regolament (UE) Nru 575/2013 għall-klassifikazzjonijiet ta' kreditu tal-ECAIs. Għalhekk, għandu jkun kapaċi jidentifika mhux biss differenzi relattivi tar-riskju iżda wkoll il-livelli assoluti tar-riskju ta' kull kategorija tal-klassifikazzjoni, u jiżgura livelli xierqa ta' kapital skont l-Approċċ Standardizzat.

               (6)

               Minħabba l-firxa wiesgħa ta' metodoloġiji fost l-ECAIs, l-oġġettività u l-konsistenza tal-metodoloġija tal-immappjar huma aspetti ewlenin biex jiġu żgurati kundizzjonijiet ekwi għall-istituzzjonijiet kif ukoll l-ekwità fit-trattament għall-ECAIs. Għal din ir-raġuni, meta wieħed ikun qed ifassal regoli dwar l-użu ta' fatturi kwantitattivi u kwalitattivi u l-paragun tagħhom mal-punt ta' riferiment, huwa meħtieġ li jibni fuq il-qafas regolatorju preċedenti, jiġifieri l-Parti 3 tal-“Linji Gwida riveduti dwar l-għarfien tal-Istituzzjonijiet tal-Valutazzjoni tal-Kreditu Esterni”, bid-data tat-30 ta' Novembru 2010, bil-ħsieb li tiġi żgurata tranżizzjoni bla intoppi lejn l-immappjar stabbilit f'dan ir-Regolament. Dan għandu jiżgura wkoll konsistenza mal-istandards internazzjonali f'dan il-qasam, riflessi, min-naħa tagħhom, fl-Anness 2 ta' “Basel II: Konverġenza Internazzjonali ta' Standards tal-Kejl tal-Kapital u Standards tal-Kapital: Qafas Rivedut — Verżjoni Komprensiva” datat Ġunju 2006.

               (7)

               Id-definizzjonijiet ta' inadempjenza użati mill-ECAIs jistgħu jvarjaw minn dik ippreżentata fl-Artikolu 178 tar-Regolament (UE) Nru 575/2013, kif riflessa fir-Regolament (KE) Nru 1060/2009 kif ukoll fir-Regolament Delegat tal-Kummissjoni (UE) 2015/2 (3). Madankollu, sabiex jiġi żgurat li l-livell kumplessiv ta' kapital meħtieġ biex l-iskoperturi jiġu kklassifikati esternament ma jinbidilx, it-tipi ta' avvenimenti ta' inadempjenza użati għall-kalibrazzjoni tal-punt ta' riferiment imsemmi fil-punt (c) tal-Artikolu 136(2) tar-Regolament (UE) Nru 575/2013 għandhom jintużaw bħala d-definizzjoni ta' inadempjenza għall-finijiet ta' dan ir-Regolament.

               (8)

               L-immappjar għandu jinftiehem bħala l-korrispondenza tal-kategoriji ta' klassifikazzjoni ta' ECAI ma' skala regolatorja li ġiet iddefinita għal skopijiet prudenzjali. Għalhekk għandu jitqies bħala kunċett distint minn dak li l-Awtorità Ewropea tat-Titoli u s-Swieq (ESMA) hija meħtieġa li tipprovdi fil-forma ta' rapport, abbażi tal-Artikolu 21(4b) tar-Regolament (KE) Nru 1060/2009 bil-għan li l-investituri jkunu jistgħu faċilment iqabblu l-klassifikazzjonijiet tal-kreditu kollha li jeżistu fir-rigward ta' entità klassifikata speċifika. Barra minn hekk, għall-finijiet ta' dan ir-Regolament, l-“immappjar” ma jirreferix għal immappjar żviluppat f'oqfsa oħra, bħalma huwa l-Qafas tal-Valutazzjoni tal-Kreditu tal-Ewrosistema, peress li dawn jistgħu joperaw fuq metodoloġiji u definizzjonijiet differenti.

               (9)

               Immappjar differenti għandu jsir għal kull sett rilevanti ta' kategoriji ta' klassifikazzjoni (“skala ta' klassifikazzjoni”). Meta l-iskala tal-klassifikazzjoni ta' ECAI tkun l-istess fost il-klassijiet ta' skopertura, l-immappjar ma għandux ikun differenti sabiex tiġi garantita d-differenzjazzjoni tal-piżijiet tar-riskju fost il-klassijiet ta' skopertura stabbiliti bir-Regolament (UE) Nru 575/2013. Meta ECAI ikollha diversi skali tal-klassifikazzjoni, ir-relazzjoni stabbilita mill-ECAI fosthom għandha titqies għall-immappjar.

               (10)

               Klassifikazzjonijiet mhux mitluba, kif imsemmija fil-punt (x) tal-Artikolu 3(1) tar-Regolament (KE) Nru 1060/2009, jenħtieġ li jiġu inklużi fl-immappjar ta' ECAI sakemm dawn il-klassifikazzjonijiet jistgħu jintużaw għal skopijiet regolatorji f'konformità mal-Artikolu 4(1) tar-Regolament (KE) Nru 1060/2009 u l-Awtorità Bankarja Ewropea (EBA) tkun ikkonfermat li ma jkunux differenti fil-kwalità minn klassifikazzjonijiet ta' kreditu mitluba ta' din l-ECAI skont l-Artikolu 138 tar-Regolament (UE) Nru 575/2013.

               (11)

               Għandhom jintużaw fatturi kemm kwantitattivi kif ukoll kwalitattivi biex jiġi prodott immappjar, fejn il-fatturi kwalittattivi jitqiesu fi stadju ulterjuri, kif u meta jkun meħtieġ u b'mod speċjali fejn fatturi kwantitattivi ma jkunux adegwati. Bħala riżultat ta' dan, fatturi kwalitattivi għandhom jgħinu fir-rieżami, fil-korrezzjoni u fit-titjib tal-immappjar inizjali magħmul abbażi ta' fatturi kwantitattivi, fejn tali rieżami jkun ġustifikat u meħtieġ. Dan l-approċċ f'żewġ stadji huwa meħtieġ sabiex jikkontribwixxi għall-oġġettività tal-immappjar u sabiex jiżgura li l-immappjar effettivament jirrappreżenta l-korrispondenza tal-kategoriji ta' klassifikazzjoni ta' ECAI ma' skala regolatorja li ġiet definita għal skopijiet prudenzjali.

               (12)

               Jeħtieġ li jiġi evitat li jiġi kkawżat żvantaġġ materjali mhux dovut għal dawk l-ECAIs li, minħabba d-dħul aktar riċenti tagħhom fis-suq, jippreżentaw informazzjoni kwantitattiva limitata, bil-għan li jiġu bbilanċjati kunsiderazzjonijiet prudenzjali ma' dawk tas-suq. Għalhekk, ir-rilevanza tal-fatturi kwantitattivi għad-derivazzjoni tal-immappjar għandha tkun imħaffa. Aġġornamenti għall-immappjar għandhom isiru kull meta dan ikun meħtieġ biex jirrifletti informazzjoni kwantitattiva miġbura wara d-dħul fis-seħħ ta' dan ir-Regolament.

               (13)

               Ir-rata ta' inadempjenza assoċjata ma' oġġetti assenjati għall-istess kategorija tal-klassifikazzjoni għandha titqies bħala l-aktar fattur kwantitattiv rappreżentattiv, u għandha tiġi kkalkulata minn dejta tal-inadempjenza li tikkorrispondi ma' dawn l-elementi. Fejn ma tkunx disponibbli dejta suffiċjenti tal-inadempjenza li tikkorrispondi ma' dawn l-elementi, stima tar-rata tal-inadempjenza xorta waħda għandha tiġi kkalkulata fuq il-bażi tal-opinjoni tal-ECAI rilevanti u ta' kull evidenza ta' inadempjenza assoċjata mal-elementi assenjati għall-istess kategorija tal-klassifikazzjoni li għaliha jkun qed isir l-immappjar.

               (14)

               L-ikkalkular tar-rata tal-inadempjenza għandu jissodisfa ċerti rekwiżiti sabiex jiġi żgurat li jkun paragunabbli fost l-ECAIs. Pereżempju, għandu jitkejjel fuq orizzont ta' żmien ta' tliet snin sabiex tkun possibbli l-osservazzjoni ta' għadd sinifikanti ta' inadempjenzi meta r-riskju jkun baxx ħafna u għandu jqis l-irtirar sabiex tiġi evitata sottovalutazzjoni tar-riskju. Barra minn hekk, la għandu jinkludi klassifikazzjonijiet tas-settur pubbliku u lanqas klassifikazzjonijiet tal-ħarġiet, minħabba l-iskarsezza ta' inadempjenzi għall-ewwel tip ta' klassifikazzjonijiet, u sabiex jiġi evitat li r-rati ta' inadempjenza jiġu ppreġudikati favur emittenti b'numru akbar ta' ħarġiet bl-użu tal-klassifikazzjonijiet imsemmija l-aħħar.

               (15)

               Ir-rati ta' inadempjenza għandhom jiġu kkalkulati għal kull kategorija tal-klassifikazzjoni sa fejn hu possibbli fuq perjodu ta' osservazzjoni twil u qasir. Tal-ewwel għandu jipprovdi l-bażi għall-immappjar, filwaqt li tal-aħħar għandu jipprovdi twissija bikrija dwar żieda, jew tnaqqis potenzjali fil-livell ta' riskju tal-kategorija tal-klassifikazzjoni. Fejn ma jkunx disponibbli numru suffiċjenti ta' klassifikazzjonijiet ta' kreditu, għandha titqies biss ir-rata ta' inadempjenza fuq medda twila ta' żmien minħabba l-livell għoli ta' inċertezza rigward l-ikkalkular ta' rati ta' inadempjenza fuq medda qasira ta' żmien. F'dan il-każ, twissija dwar żieda potenzjali fil-livell ta' riskju tal-kategorija tal-klassifikazzjoni għandha tiġi pprovduta mill-fatturi kwalitattivi.

               (16)

               Id-definizzjoni ta' inadempjenza stabbilita mill-ECAI biex tiġi kkalkulata r-rata ta' inadempjenza assoċjata mal-elementi assenjati għall-istess kategorija tal-klassifikazzjoni hija element ewlieni tal-immappjar. Definizzjoni aktar stretta ta' inadempjenza tista' twassal għal rati ta' inadempjenza ogħla meta mqabbla ma' definizzjonijiet oħra ta' inadempjenza anqas stretti. Għalhekk għandu jiġi kkalkulat l-impatt tad-definizzjoni ta' inadempjenza fuq l-ikkalkular tar-rata ta' inadempjenza sabiex ikun żgurat immappjar preċiż.

               (17)

               Meta tkun disponibbli biss informazzjoni skarsa dwar l-inadempjenzi, l-orizzont ta' żmien ikkunsidrat f'kategorija tal-klassifikazzjoni għandu jitqies għall-finijiet tal-immappjar sabiex tiġi żgurata konsistenza fost l-ECAIs. B'hekk, meta jkun intgħażel orizzont b'terminu qasir, xi elementi jistgħu jikkwalifikaw għal livell partikolari ta' riskju. Madankollu, dawn l-istess elementi jistgħu jirrappreżentaw livell ta' riskju konsiderevolment differenti jekk jiġu evalwati fuq l-orizzont ta' żmien ta' tliet snin użat għall-ikkalkular tar-rata ta' inadempjenza. Dan il-fattur għandu jiġi rikonoxxut u rifless adegwatament fl-immappjar.

               (18)

               It-tifsira tal-kategorija tal-klassifikazzjoni u l-pożizzjoni relattiva tagħha fl-iskala ta' klassifikazzjoni għandha tkun partikolarment utli meta ma jkunx hemm fattur kwantitattiv disponibbli u l-immappjar tal-kategorija tal-klassifikazzjoni ta' biswit tkun magħrufa. Għal dan l-għan, l-iskaluni tal-kwalità kreditizja għandhom ikunu kklassifikati f'termini ta' aspetti bħall-kapaċità tal-emittent li jissodisfa l-obbligi finanzjarji tiegħu, is-sensittività tiegħu għas-sitwazzjoni ekonomika jew il-prossimità għall-istatus ta' inadempjenza.

               (19)

               Għandhom jitqiesu wkoll fatturi ġenerali li jiddeterminaw ir-riskju tal-elementi assenjati għal kategorija tal-klassifikazzjoni. Id-daqs u l-livell ta' diversifikazzjoni tal-attività tal-elementi assenjati għal kategorija tal-klassifikazzjoni għandhom jitqiesu bħala indikaturi rilevanti tal-profil ta' riskju sottostanti tagħhom. Għandu jkun ukoll possibbli li jiġu kkunsidrati bħala fatturi kwalitattivi miżuri oħrajn tal-affidabbiltà kreditizja assenjati għal elementi tal-istess kategorija tal-klassifikazzjoni, sabiex tingħata informazzjoni addizzjonali rigward l-imġiba tal-inadempjenza tal-kategorija rilevanti ta' klassifikazzjoni. Ir-rilevanza, l-oġġettività u l-affidabbiltà tal-kejl differenti tal-affidabbiltà kreditizja għandhom jiġu analizzati bir-reqqa qabel l-applikazzjoni tagħhom għall-finijiet tal-eżerċizzju ta' mmappjar.

               (20)

               Bil-ħsieb li tiġi żgurata l-konsistenza mal-istandards internazzjonali, il-punti ta' riferiment tar-rati ta' inadempjenza fuq medda ta' żmien twila u qasira pprovduti fid-dokument “Basel II: Konverġenza Internazzjonali ta' Standards tal-Kejl tal-Kapital u Standards tal-Kapital: Qafas Rivedut — Verżjoni Komprensiva” datat Ġunju 2006, għandhom jintużaw għall-finijiet tal-eżerċizzju ta' mmappjar. Madankollu, għandhom jiġu pprovduti regoli aktar dettaljati sabiex jitqiesu l-varjetà ta' ECAIs li bħalissa joperaw fis-suq tal-UE u li r-rati ta' inadempjenza tagħhom jistgħu jiddevjaw b'mod sinifikanti mix-xejriet tal-ECAIs internazzjonali li fuqhom huwa bbażat il-punt ta' riferiment kurrenti. B'mod aktar konkret, il-punt ta' riferiment fuq medda twila ta' żmien għandu jkun definit f'termini ta' intervalli sabiex ikun rikonoxxut li firxa ta' valuri tista' tkun kompatibbli ma' kull skaluna tal-kwalità kreditizja.

               (21)

               Il-kategoriji tal-klassifikazzjoni inizjalment għandhom ikunu mmappjati ma' skaluna tal-kwalità kreditizja abbażi tal-paragun tar-rata tal-inadempjenza fit-tul tagħhom mal-punt ta' riferiment fit-tul u l-informazzjoni pprovduta mill-fatturi kwalitattivi.

               (22)

               Skont l-Artikolu 136(1), it-tieni subparagrafu, tar-Regolament (UE) Nru 575/2013 l-adegwatezza tal-immappjar għandha tiġi rieżaminata ta' spiss minħabba li r-rata tal-inadempjenza fuq perjodu twil tista' tinbidel u ssir rappreżentattiva ta' skaluna differenti tal-kwalità kreditizja. Għal dak l-għan, rati ta' inadempjenza riċenti fuq medda qasira ta' żmien esperjenzati f'kategorija tal-klassifikazzjoni għandhom jiġu regolarment ikkonfrontati mal-punti ta' riferiment rilevanti tagħhom fuq medda qasira ta' żmien (il-livelli ta' “monitoraġġ” u ta' “attivazzjoni”). Ksur tal-punti ta' riferiment fuq medda qasira ta' żmien għal perjodu konsekuttiv ta' sentejn jista' jindika li l-istandards ta' valutazzjoni ddgħajfu, li jista' jimplika li r-rata ta' inadempjenza sottostanti l-ġdida fuq medda twila ta' żmien tkun rappreżentattiva ta' skaluna anqas favorevoli tal-kwalità kreditizja. Dan is-sinjal ikun aktar rilevanti fejn jinkiser il-livell ta' attivazzjoni minflok il-livell ta' monitoraġġ. B'mod partikolari, element uniku inadempjenti assoċjat mal-ogħla kategoriji ta' klassifikazzjoni jista' jiskatta kunsiderazzjoni tar-rieżami tal-immappjar assenjat għall-ECAI unika li tkun ikklassifikat dak l-element.

               (23)

               Abbozzi ta' standards tekniċi implimentattivi riveduti għandhom jiġu ppreżentati meta meħtieġ biex ECAIs stabbiliti reċentement jiġu inklużi fl-immappjar.

               (24)

               Billi hija meħtieġa f'kull waqt il-konformità mar-Regolament (UE) Nru 575/2013, huwa neċessarju li l-prestazzjoni tal-immappjar tiġi mmonitorjata fuq bażi kontinwa.

               (25)

               Dan ir-Regolament huwa bbażat fuq l-abbozz tal-istandards tekniċi implimentattivi ppreżentat mill-EBA, l-ESMA u l-Awtorità Ewropea tal-Assigurazzjoni u l-Pensjonijiet tax-Xogħol (EIOPA) flimkien (l-“Awtoritajiet Superviżorji Ewropej (ESAs)”) lill-Kummissjoni.

               (26)

               Fid-29 ta' Marzu 2016, il-Kummissjoni nnotifikat lill-Kumitat Konġunt tal-ESAs bl-intenzjoni tagħha li tapprova l-abbozz ta' standards tekniċi implimentattivi bl-emendi sabiex tiżgura bilanċ bejn approċċ prudenzjali solidu u l-ħtieġa li tiġi evitata konċentrazzjoni ulterjuri f'suq tal-klassifikazzjoni tal-kreditu diġà kkonċentrat ħafna li hu ddominat mit-tliet ECAIs il-kbar li bejniethom għandhom sehem mis-suq ta' madwar 90 %. Fin-notifika tagħha, il-Kummissjoni enfasizzat b'mod partikolari l-ħtieġa li tiġi evitata l-applikazzjoni awtomatika wara tliet snin ta' mmappjar aktar konservattiv tal-ECAIs kollha li ma jkunux ipproduċew biżżejjed klassifikazzjonijiet u irrispettivament mill-kwalità tal-klassifikazzjonijiet tagħhom, billi dan l-approċċ jirriskja li joħloq ostaklu regolatorju għad-dħul fis-suq u jdgħajjef il-pożizzjoni kompetittiva ta' ECAIs iżgħar/aktar ġodda sempliċiment minħabba li jipproduċu anqas klassifikazzjonijiet mill-kumpaniji kbar stabbiliti. Fl-opinjoni formali tiegħu tat-12 ta' Mejju 2016, il-Kumitat Konġunt tal-ESAs ikkonferma l-pożizzjoni inizjali tiegħu u ma reġax ippreżenta mill-ġdid standards tekniċi implimentattivi emendati b'mod konsistenti mal-emendi proposti tal-Kummissjoni.

               (27)

               Sabiex jiġi żgurat bilanċ bejn approċċ prudenzjali solidu u l-kompetizzjoni fis-suq tal-klassifikazzjoni tal-kreditu, l-abbozz tal-istandards tekniċi implimentattivi għandu jiġi emendat fir-rigward tad-dispożizzjonijiet li jistgħu jikkawżaw żvantaġġ materjali mhux dovut għall-ECAIs iżgħar/ġodda minħabba d-dħul aktar riċenti tagħhom fis-suq, b'mod partikolari d-dispożizzjonijiet li jikkonċernaw l-applikazzjoni ta' trattament aktar konservattiv f'każ ta' dejta limitata, id-dħul fis-seħħ ta' mmappjar ġdid awtomatikament mill-2019, id-dispożizzjoni li tikkonċerna r-rieżami tal-immappjar kif ukoll it-tabelli tal-immappjar applikabbli mill-2019.

               (28)

               L-EBA, l-ESMA u l-EIOPA wettqu konsultazzjonijiet pubbliċi miftuħa dwar l-abbozz tal-istandards tekniċi implementattivi li fuqhom huwa bbażat dan ir-Regolament, analizzaw il-kostijiet u l-benefiċċji potenzjali relatati u talbu l-opinjoni tal-Grupp tal-Partijiet Bankarji Interessati stabbilit skont l-Artikolu 37 tar-Regolament (UE) Nru 1093/2010 tal-Parlament Ewropew u tal-Kunsill (4); l-opinjoni tal-Grupp tal-Partijiet Ikkonċernati tat-Titoli u s-Swieq stabbilit skont l-Artikolu 37 tar-Regolament (UE) Nru 1095/2010 tal-Parlament Ewropew u tal-Kunsill (5); u l-opinjoni tal-Grupp tal-Partijiet Ikkonċernati tal-Assigurazzjoni u r-Riassigurazzjoni stabbilit skont l-Artikolu 37 tar-Regolament (UE) Nru 1094/2010 tal-Parlament Ewropew u tal-Kunsill (6),

         ADOTTAT DAN IR-REGOLAMENT:
   TITOLU I

      FATTURI KWANTITATTIVI, FATTURI KWALITATTIVI U PUNT TA' RIFERIMENT

      KAPITOLU 1

         Fatturi kwantitattivi

   Artikolu 1
   Fatturi kwantitattivi tal-immappjar ta' kategorija tal-klassifikazzjoni
   Il-fatturi kwantitattivi msemmija fil-punt (a) tal-Artikolu 136(2) tar-Regolament (UE) Nru 575/2013 għandhom ikunu r-rati ta' inadempjenza fuq medda qasira u twila ta' żmien assoċjati mal-elementi assenjati għall-istess kategorija tal-klassifikazzjoni, kif stipulat fl-Artikoli 2 sa 6.
   Artikolu 2
   Elementi użati għall-ikkalkular tal-fatturi kwantitattivi
   L-ikkalkular tar-rati ta' inadempjenza msemmija fl-Artikolu 1 għal kull kategorija tal-klassifikazzjoni għandu jsir biss abbażi ta' elementi assenjati għall-istess kategorija tal-klassifikazzjoni mill-istituzzjoni esterna tal-valutazzjoni tal-kreditu (ECAI) li għaliha jkun qed isir l-immappjar, fejn dawn l-elementi jkunu jissodisfaw ir-rekwiżiti kollha li ġejjin:

               (a)

               ikunu jappartjenu għall-“klassifikazzjonijiet korporattivi” msemmija fil-punt (a) tal-Artikolu 3 tar-Regolament Delegat (UE) 2015/2 u jkunu assenjati fuq il-bażi tal-emittent;

               (b)

               ikunu assenjati xi waħda minn dawn li ġejjin:

                           (i)

                           klassifikazzjoni tal-kreditu mitluba;

                           (ii)

                           klassifikazzjoni tal-kreditu mhux mitluba li tkun tissodisfa r-rekwiżiti tal-Artikolu 138 tar-Regolament (UE) Nru 575/2013.

      Taqsima 1

         Ikkalkular tal-fatturi kwantitattivi ta' kategorija tal-klassifikazzjoni fejn ikun disponibbli numru suffiċjenti ta' klassifikazzjonijiet tal-kreditu

   Artikolu 3
   Determinazzjoni ta' jekk ikunx hemm numru kbir biżżejjed ta' klassifikazzjonijiet tal-kreditu
   1.   Għall-finijiet tal-ikkalkular tar-rata ta' inadempjenza fuq medda qasira ta' żmien, in-numru ta' elementi assenjati għall-istess kategorija tal-klassifikazzjoni mill-ECAI li għaliha jkun qed isir l-immappjar għandu jitqies kbir biżżejjed, fejn dawn l-elementi jkunu jissodisfaw ir-rekwiżiti kollha li ġejjin:

               (a)

               ikunu suffiċjenti fir-rigward tal-profil tar-riskju pperċepit tal-kategorija tal-klassifikazzjoni, meta jitqies bħala indikatur in-numru ta' elementi li jirrappreżentaw l-invers tal-punt ta' riferiment tar-rata ta' inadempjenza fuq medda twila ta' żmien tal-kategorija tal-klassifikazzjoni, kif imsemmi fil-punt (a) tal-Artikolu 14;

               (b)

               ikunu rappreżentattivi tal-aktar ġabra riċenti ta' elementi assenjati għall-istess kategorija tal-klassifikazzjoni.

         2.   Għall-finijiet tal-ikkalkular tar-rata ta' inadempjenza fuq medda twila ta' żmien, in-numru ta' elementi assenjati għall-istess kategorija tal-klassifikazzjoni mill-ECAI li għaliha jkun qed isir l-immappjar għandu jitqies kbir biżżejjed fejn bħala minimu jkunu disponibbli l-aktar 10 rati ta' inadempjenza riċenti fuq medda qasira ta' żmien kif imsemmija fil-paragrafu 1.
   Artikolu 4
   Ir-rati ta' inadempjenza fuq medda qasira ta' żmien ta' kategorija tal-klassifikazzjoni fejn ikun disponibbli numru suffiċjenti ta' klassifikazzjonijiet tal-kreditu
   1.   Fejn ikun disponibbli numru suffiċjenti ta' klassifikazzjonijiet tal-kreditu skont l-Artikolu 3(1), ir-rati ta' inadempjenza fuq medda qasira ta' żmien imsemmija fl-Artikolu 1 għandhom jiġu kkalkulati bil-mod deskritt fil-paragrafi 2 sa 5.
   2.   Ir-rati ta' inadempjenza fuq medda qasira ta' żmien ta' kategorija tal-klassifikazzjoni għandhom jiġu kkalkulati fuq orizzont ta' żmien ta' tliet snin bħala proporzjon fejn:

               (a)

               id-denominatur jirrappreżenta n-numru ta' elementi assenjati għall-istess kategorija tal-klassifikazzjoni preżenti fil-bidu tal-orizzont ta' żmien;

               (b)

               in-numeratur jirrappreżenta l-għadd ta' elementi msemmija fil-punt (a) li jkunu saru inadempjenti qabel tmiem l-orizzont ta' żmien.

         3.   Elementi rtirati qabel tmiem l-orizzont ta' żmien u mhux inadempjenti għandhom jikkontribwixxu biss għad-denominatur tar-rati ta' inadempjenza fuq medda qasira ta' żmien imsemmi fil-punt (a) tal-paragrafu 2 b'piż ta' 50 %. Kull element li għalih ikun hemm evidenza li jkun ġie rtirat qabel ma tkun seħħet inadempjenza għandu jitqies bħala element inadempjenti.
   4.   L-elementi għandhom jitqiesu li jkunu elementi inadempjenti li għandhom ikunu inklużi fin-numeratur speċifikat fil-punt (b) tal-paragrafu 2 fejn ikun seħħ xi wieħed minn dawn it-tipi ta' avveniment:

               (a)

               dikjarazzjoni ta' falliment jew likwidazzjoni legali li x'aktarx ikunu se jikkawżaw nuqqas ta' ħlas jew dewmien ta' ħlas fir-rigward ta' pagamenti futuri kuntrattwalment vinkolanti ta' servizz tad-dejn;

               (b)

               żborż maqbuż jew li jsir tard ta' pagament kuntrattwalment vinkolanti ta' imgħax jew kapital, sakemm il-ħlasijiet ma jsirux fi żmien perjodu ta' grazzja permess mill-kuntratt;

               (c)

               skambju f'diffikultà jekk l-offerta tkun timplika li l-investitur ikun se jirċievi inqas valur mill-wegħda tat-titoli oriġinali;

               (d)

               l-entità kklassifikata tkun taħt forma sinifikanti ta' superviżjoni regolatorja minħabba l-kundizzjoni finanzjarja tagħha.

         5.   Ir-rati ta' inadempjenza fuq medda qasira ta' żmien għandhom jiġu kkalkulati għal kull ġabra disponibbli ta' punti assenjati għall-istess kategorija tal-klassifikazzjoni f'perjodi ta' kull sitt xhur ibbażati fuq l-1 ta' Jannar u l-1 ta' Lulju ta' kull sena.
   Artikolu 5
   Ir-rati ta' inadempjenza fuq medda twila ta' żmien ta' kategorija tal-klassifikazzjoni fejn ikun disponibbli numru suffiċjenti ta' klassifikazzjonijiet tal-kreditu
   1.   Fejn ikun disponibbli numru suffiċjenti ta' klassifikazzjonijiet tal-kreditu skont l-Artikolu 3, ir-rata ta' inadempjenza fuq medda twila ta' żmien imsemmija fl-Artikolu 1 għandha tiġi kkalkulata bil-mod deskritt fil-paragrafi 2 sa 4.
   2.   Ir-rata ta' inadempjenza fuq medda twila ta' żmien għandha tiġi kkalkulata bħala l-medja ponderata ta' mill-inqas l-aħħar 20 rata ta' inadempjenza fuq medda qasira ta' żmien ikkulkalata skont l-Artikolu 4(1). Jekk ir-rati ta' inadempjenza fuq medda qasira ta' żmien disponibbli jkunu jkopru perjodu itwal u jkunu rilevanti, għandhom jintużaw ir-rati ta' inadempjenza fuq medda qasira ta' żmien għal dak il-perjodu itwal. Fejn ikunu disponibbli anqas minn 20 rata ta' inadempjenza fuq medda qasira ta' żmien ikkalkulati skont l-Artikolu 4(1), ir-rati ta' inadempjenza fuq medda qasira ta' żmien li jkun fadal għandhom jiġu stmati li jkopru l-20 rata ta' inadempjenza fuq medda qasira ta' żmien.
   3.   Għall-fini tal-produzzjoni tal-medja ponderata msemmija fil-paragrafu 2, ir-rati ta' inadempjenza fuq medda qasira ta' żmien, ikkalkulati skont l-Artikolu 4 għandhom jinkludu l-aktar perjodu riċenti ta' reċessjoni. Dan il-perjodu ta' reċessjoni għandu jkun ikopri sitt xhur jew aktar ta' rati ta' tkabbir negattivi tal-prodott domestiku gross fiż-żoni ġeografiċi ta' referenza ewlenin tal-elementi klassifikati.
   4.   Għall-finijet tal-produzzjoni tal-medja ponderata msemmija fil-paragrafu 2, għandu japplika dan li ġej:

               (a)

               ir-rati ta' inadempjenza fuq medda qasira ta' żmien ikkalkulati skont l-Artikolu 4(1) għandhom ikunu ponderati skont in-numru ta' elementi speċifikati fil-punt (a) tal-Artikolu 4(2);

               (b)

               ir-rati ta' inadempjenza stmati fuq medda qasira ta' żmien għandhom ikunu ponderati skont l-istimi tan-numru ta' elementi assenjati għall-istess kategorija tal-klassifikazzjoni preżenti fil-bidu tal-orizzont ta' żmien.

         Il-piżijiet għandhom jiżguraw rappreżentanza adegwata ta' snin ta' reċessjoni u ta' snin mhux ta' reċessjoni f'ċiklu ekonomiku sħiħ.

      Taqsima 2

         Ikkalkular tal-fatturi kwantitattivi ta' kategorija tal-klassifikazzjoni fejn ma jkunx disponibbli numru suffiċjenti ta' klassifikazzjonijiet tal-kreditu

   Artikolu 6
   L-elementi użati u r-rata ta' inadempjenza fuq medda twila ta' żmien ta' kategorija tal-klassifikazzjoni fejn ma jkunx disponibbli numru suffiċjenti ta' klassifikazzjonijiet tal-kreditu
   Fejn ma jkunx disponibbli numru suffiċjenti ta' klassifikazzjonijiet tal-kreditu kif imsemmi fl-Artikolu 3, l-ikkalkular tar-rata ta' inadempjenza fuq medda twila ta' żmien speċifikata fl-Artikolu 1 għandu jitwettaq skont dawn li ġejjin:

               (a)

               huwa għandu jkun ibbażat fuq l-istima pprovduta mill-ECAI tar-rata ta' inadempjenza fuq medda twila ta' żmien assoċjata mal-elementi kollha assenjati għall-istess kategorija tal-klassifikazzjoni, skont il-punt (a) tal-Artikolu 136(2) tar-Regolament (UE) Nru 575/2013;

               (b)

               l-istima msemmija fil-punt (a) għandha tkun ikkumplementata bin-numru ta' elementi inadempjenti u mhux inadempjenti assenjati għall-kategorija tal-klassifikazzjoni mill-ECAI li għaliha jkun qed isir l-immappjar.

      KAPITOLU 2

         Fatturi Kwalitattivi

   Artikolu 7
   Fatturi kwalitattivi tal-immappjar ta' kategorija tal-klassifikazzjoni
   Il-fatturi kwalittattivi msemmija fil-punt (b) tal-Artikolu 136(2) tar-Regolament (UE) Nru 575/2013 għandhom ikunu:

               (a)

               id-definizzjoni ta' inadempjenza kkunsidrata mill-ECAI, kif deskritta fl-Artikolu 8;

               (b)

               l-orizzont ta' żmien ta' kategorija tal-klassifikazzjoni kkunsidrat mill-ECAI, kif deskritt fl-Artikolu 9;

               (c)

               it-tifsira ta' kategorija tal-klassifikazzjoni u l-pożizzjoni relattiva tagħha fl-iskala ta' klassifikazzjoni stabbilita mill-ECAI, kif deskritta fl-Artikolu 10;

               (d)

               l-affidabbiltà kreditizja tal-elementi assenjati għall-istess kategorija tal-klassifikazzjoni, kif deskritta fl-Artikolu 11;

               (e)

               l-istima pprovduta mill-ECAI tar-rata ta' inadempjenza fuq medda twila ta' żmien assoċjata mal-elementi kollha assenjati għall-istess kategorija tal-klassifikazzjoni, skont il-punt (a) tal-Artikolu 136(2) tar-Regolament (UE) Nru 575/2013, kif deskritta fl-Artikolu 12;

               (f)

               ir-relazzjoni stabbilita mill-ECAI (“immappjar intern”), fejn disponibbli, bejn, fuq naħa, il-kategorija tal-klassifikazzjoni li qed tiġi mmappjata, u, fuq in-naħa l-oħra, kategoriji ta' klassifikazzjoni oħra magħmula mill-istess ECAI, fejn immappjar għal dawn l-aħħar kategoriji diġà ġie stabbilit skont dan ir-Regolament, kif deskritta fl-Artikolu 13;

               (g)

               kull informazzjoni rilevanti oħra li tista' tiddeskrivi l-grad ta' riskju espress minn kategorija tal-klassifikazzjoni.

         Artikolu 8
   Definizzjoni ta' inadempjenza użata mill-ECAI
   It-tip ta' avvenimenti meqjusa mill-ECAI sabiex tistabbilixxi jekk element ikunx f'sitwazzjoni ta' inadempjenza għandu jitqabbel ma' dawk speċifikati fl-Artikolu 4(4) bl-użu tal-informazzjoni kollha disponibbli. Fejn il-paragun ikun jindika li l-ECAI ma tkunx qieset dawn it-tipi kollha ta' avvenimenti ta' inadempjenza, il-fatturi kwantitattivi msemmija fl-Artikolu 1 għandhom jiġu aġġustati skont dan.
   Artikolu 9
   L-orizzont ta' żmien ta' kategorija tal-klassifikazzjoni
   L-orizzont ta' żmien meqjus mill-ECAI għall-assenjazzjoni ta' kategorija tal-klassifikazzjoni għandu jipprovdi indikazzjoni rilevanti ta' jekk il-livell tar-riskju ta' dik il-kategorija tal-klassifikazzjoni jkunx sostenibbli fuq l-orizzont ta' żmien speċifikat fl-Artikolu 4(2).
   Artikolu 10
   Tifsira u pożizzjoni relattiva ta' kategorija tal-klassifikazzjoni
   1.   It-tifsira tal-kategoriji ta' klassifikazzjoni stabbiliti mill-ECAI għandha tkun stabbilita skont il-karatteristiċi tal-kapaċità tal-impenji finanzjarji kif riflessi f'li l-elementi li jiġu assenjati għal din il-kategorija tal-klassifikazzjoni tal-kreditu jiġu onorati, u b'mod partikolari l-grad ta' sensittività tagħha għall-ambjent ekonomiku u l-grad ta' prossimità tagħha għas-sitwazzjoni ta' inadempjenza.
   2.   It-tifsira ta' kategorija tal-klassifikazzjoni għandha titqabbel ma' dik stabbilita għal kull skaluna tal-kwalità kreditizja, kif deskritt fl-Artikolu 15.
   3.   It-tifsira ta' kategorija tal-klassifikazzjoni għandha titqies flimkien mal-pożizzjoni relattiva tagħha fl-iskala ta' klassifikazzjoni stabbilita mill-ECAI.
   Artikolu 11
   L-affidabbiltà kreditizja tal-elementi assenjati għall-istess kategorija tal-klassifikazzjoni
   1.   L-affidabbiltà kreditizja ta' elementi assenjati għall-istess kategorija tal-klassifikazzjoni għandha tiġi determinata billi jitqiesu mill-anqas id-daqs tagħhom u l-grad ta' diversifikazzjoni settorjali u ġeografika tal-attività tan-negozju tagħhom.
   2.   Miżuri differenti ta' affidabbiltà kreditizja assenjati għal elementi tal-istess kategorija tal-klassifikazzjoni jistgħu jintużaw, sa fejn ikun xieraq, biex jikkumplimentaw l-informazzjoni pprovduta mill-fatturi kwantitattivi msemmija fl-Artikolu 1 fejn dawn ikunu ta' min jorbot fuqhom u rilevanti għall-immappjar.
   Artikolu 12
   Stima mogħtija mill-ECAI tar-rata ta' inadempjenza fuq medda twila ta' żmien assoċjata mal-elementi kollha assenjati għall-istess kategorija tal-klassifikazzjoni
   L-istima pprovduta mill-ECAI tar-rata tal-inadempjenza fuq medda twila ta' żmien assoċjata mal-elementi kollha assenjati għall-istess kategorija tal-klassifikazzjoni għandha titqies għall-finijiet tal-immappjar sakemm tkun ġiet iġġustifikata b'mod adegwat.
   Artikolu 13
   Immappjar intern ta' kategorija tal-klassifikazzjoni stabbilita mill-ECAI
   L-iskaluna korrispondenti ta' kwalità kreditizja ta' kategoriji tal-klassifikazzjoni oħra magħmula mill-istess ECAI li għalihom ikun jeżisti mmappjar intern skont il-punt (f) tal-Artikolu 7 għandha tintuża bħala indikazzjoni rilevanti tal-livell ta' riskju tal-kategorija tal-klassifikazzjoni li tkun qed tiġi mmappjata.

      KAPITOLU 3

         Tqabbil u referenzi relatati

   Artikolu 14
   Punt ta' riferiment
   Il-punt ta' riferiment imsemmi fil-punt (c) tal-Artikolu 136(2) tar-Regolament (UE) Nru 575/2013 għandu jkun distint f'dawn li ġejjin:

               (a)

               rata ta' inadempjenza fuq medda twila ta' żmien ta' referenza għal kull skaluna tal-kwalità kreditizja kif stipulata fit-Tabella 1 tal-Anness I;

               (b)

               punt ta' riferiment tar-rata ta' inadempjenza fuq medda qasira ta' żmien għal kull skaluna tal-kwalità kreditizja kif stipulata fit-Tabella 2 tal-Anness I.

         Artikolu 15
   Tifsira ta' referenza tal-kategorija tal-klassifikazzjoni għal kull skaluna tal-kwalità kreditizja
   It-tifsira ta' referenza tal-kategorija tal-klassifikazzjoni li tikkorrispondi ma' kull skaluna tal-kwalità kreditizja hija stabbilita fl-Anness II.
   TITOLU II

      TABELLI TAL-IMMAPPJAR

   Artikolu 16
   Tabelli tal-immappjar
   Il-korrispondenza tal-kategoriji ta' klassifikazzjoni ta' kull ECAI mal-iskaluni tal-kwalità kreditizja stabbiliti fit-Taqsima 2 tal-Kapitolu 2 tat-Titolu II tal-Parti Tlieta tar-Regolament (UE) Nru 575/2013 hija dik stabbilita fl-Anness III.
   TITOLU III

      DISPOŻIZZJONI FINALI

   Artikolu 17
   Dħul fis-seħħ
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-7 ta' Ottubru 2016.

            Għall-Kummissjoni

            Il-President

         Jean-Caude JUNCKER

      (1)  ĠU L 176, 27.6.2013, p. 1.

      (2)  Ir-Regolament (KE) Nru 1060/2009 tal-Parlament Ewropew u tal-Kunsill tas-16 ta' Settembru 2009 dwar aġenziji li jiggradaw il-kreditu (ĠU L 302, 17.11.2009, p. 1).

      (3)  Ir-Regolament Delegat tal-Kummissjoni (UE) 2015/2 tat-30 ta' Settembru 2014 li jissupplimenta r-Regolament (KE) Nru 1060/2009 tal-Parlament Ewropew u tal-Kunsill fir-rigward tal-istandards tekniċi regolatorji għas-sottomissjoni tal-informazzjoni li l-aġenziji tal-klassifikazzjoni tal-kreditu għandhom jagħmlu disponibbli f'repożitorju ċentrali stabbilit mill-Awtorità Ewropea tat-Titoli u s-Swieq (ĠU L 2, 6.1.2015, p. 24).

      (4)  Ir-Regolament (UE) Nru 1093/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Bankarja Ewropea) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/78/KE (ĠU L 331, 15.12.2010, p. 12).

      (5)  Ir-Regolament (UE) Nru 1095/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/77/KE (ĠU L 331, 15.12.2010, p. 84).

      (6)  Ir-Regolament (UE) Nru 1094/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Ewropea tal-Assigurazzjoni u l-Pensjonijiet tax-Xogħol), u li jemenda d-Deċiżjoni Nru 716/2009/KE u li jħassar id-Deċiżjoni tal-Kummissjoni 2009/79/KE (ĠU L 331, 15.12.2010, p. 48).

      ANNESS I

         Parametri referenzjarji għall-finijiet tal-Artikolu 14

         Tabella 1

         Parametru referenzjarju fit-tul

         (perjodu ta' tliet snin)

                  Skala tal-Kwalità Kreditizja

                  Parametru referenzjarju fit-tul

                  Valur medju

                  Livell inferjuri

                  Livell superjuri

                  1

                  0,10 %

                  0,00 %

                  0,16 %

                  2

                  0,25 %

                  0,17 %

                  0,54 %

                  3

                  1,00 %

                  0,55 %

                  2,39 %

                  4

                  7,50 %

                  2,40 %

                  10,99 %

                  5

                  20,00 %

                  11,00 %

                  26,49 %

                  6

                  34,00 %

                  26,50 %

                  100,00 %

         Tabella 2

         Parametri referenzjarji fit-tul

         (perjodu ta' tliet snin)

                  Skala tal-Kwalità Kreditizja

                  Parametri referenzjarji fil-qosor

                  Livell ta' monitoraġġ

                  Livell tal-iskattar

                  1

                  0,80 %

                  1,20 %

                  2

                  1,00 %

                  1,30 %

                  3

                  2,40 %

                  3,00 %

                  4

                  11,00 %

                  12,40 %

                  5

                  28,60 %

                  35,00 %

                  6

                  mhux applikabbli

                  mhux applikabbli

      ANNESS II

         It-tifsira ta' referenza tal-kategorija ta' klassifikazzjoni għal kull skala tal-kwalità kreditizja għall-iskopijiet tal-Artikolu 15

                  Skala tal-Kwalità Kreditizja

                  Tifsira tal-kategorija tal-klassifikazzjoni

                  1

                  L-entità kklassifikata għandha kapaċità estremanent qawwija/qawwija ħafna biex tissodisfa l-impenji finanzjarji tagħha u hija suġġetta għal riskju ta' kreditu minimu/baxx ħafna.

                  2

                  L-entità kklassifikata għandha kapaċità qawwija biex tissodisfa l-impenji finanzjarji tagħha u hija suġġetta għal riskju ta' kreditu baxx iżda hija kemxejn aktar suxxettibli għall-effetti kuntrarji ta' bidliet f'ċirkostanzi u kundizzjonijiet ekonomiċi milli huma l-entitajiet ikklassifikati fis-CQS 1.

                  3

                  L-entità kklassifikata għandha kapaċità adegwata biex tissodisfa l-impenji finanzjarji tagħha u hija suġġetta għal riskju ta' kreditu moderat.
                  Madankollu, kundizzjonijiet ekonomiċi kuntrarji jew tibdil fiċ-ċirkostanzi huma aktarx li aktar iwasslu għal kapaċità mdgħajjfa tal-entità kklassifikata sabiex tissodisfa l-impenji finanzjarji tagħha.

                  4

                  L-entità kklassifikata għandha l-kapaċità biex tissodisfa l-impenji finanzjarji tagħha iżda hija suġġetta għal riskju ta' kreditu sostanzjali.
                  Hija tiffaċċja inċertezzi maġġuri kurrenti u espożizzjoni għal kundizzjonijiet kuntrarji ta' negozju, finanzi, jew kundizzjonijiet ekonomiċi, li jistgħu jwasslu għal kapaċità inadegwata tal-entità kklassifikata sabiex tissodisfa l-impenji finanzjarji tagħha.

                  5

                  L-entità kklassifikata għandha l-kapaċità biex tissodisfa l-impenji finanzjarji tagħha iżda hija suġġetta għal riskju ta' kreditu għoli.
                  Kundizzjonijiet kuntrarji kummerċjali, finanzjarji jew ekonomiċi x'aktarx li jxekklu l-kapaċità jew ir-rieda tal-entità kklassifikata biex tissoddisfa l-impenji finanzjarji tagħha.

                  6

                  L-entità kklassifikata hija preżentament vulnerabbli jew vulnerabbli ħafna u hija suġġetta għal riskju ta' kreditu għoli ħafna, inkluż fi jew qrib ħafna ta' inadempjenza.
                  Hija dipendenti fuq kundizzjonijiet favorevoli kummerċjali, finanzjarji u ekonomiċi biex tkun tista' tissoddisfa l-impenji finanzjarji tagħha.

      ANNESS III

         Tabelli tal-immappjar għall-finijiet tal-Artikolu 16

                     Skala tal-kwalità tal-kreditu

                     1

                     2

                     3

                     4

                     5

                     6

                     AM Best Europe-Rating Services Ltd.

                  Skala ta' klassifikazzjoni tal-kreditu fuq l-emittenti fuq terminu twil

                  aaa, aa+, aa, aa-

                  a+, a, a-

                  bbb+, bbb, bbb-

                  bb+, bb, bb-

                  b+, b, b-

                  ccc+, ccc, ccc-, cc, c, rs

                  Skala ta' klassifikazzjoni ta' dejn fuq terminu twil

                  aaa, aa+, aa, aa-

                  a+, a, a-

                  bbb+, bbb, bbb-

                  bb+, bb, bb-

                  b+, b, b-

                  ccc+, ccc, ccc-, cc, c, d

                  Skala ta' klassifikazzjoni tas-saħħa finanzjarja

                  A++, A+

                  A, A-

                  B++, B+

                  B, B-

                  C++, C+

                  C, C-, D, E, F, S

                  Skala ta' klassifikazzjoni fuq terminu qasir

                  AMB-1+

                  AMB-1-

                  AMB-2, AMB-3

                  AMB- 4

                     ARC Ratings S.A.

                  Skala ta' klassifikazzjoni dwar emittenti fuq terminu medju u terminu twil

                  AAA, AA

                  A

                  BBB

                  BB

                  B

                  CCC, CC, C, D

                  Skala ta' klassifikazzjoni dwar ħruġ fuq terminu medju u terminu twil

                  AAA, AA

                  A

                  BBB

                  BB

                  B

                  CCC, CC, C, D

                  Skala ta' klassifikazzjoni fuq emittenti fuq terminu qasir

                  A-1+

                  A-1

                  A-2, A-3

                  B, C, D

                  Skala ta' klassifikazzjonijiet fuq ħruġ fuq terminu qasir

                  A-1+

                  A-1

                  A-2, A-3

                  B, C, D

                     ASSEKURATA Assekuranz Rating-Agentur GmbH

                  Skala tal-klassifikazzjoni tal-kreditu fuq terminu twil

                  AAA, AA

                  A

                  BBB

                  BB

                  B

                  CCC, CC/C, D

                  Skala ta' klassifikazzjoni korporattiva fuq terminu qasir

                  A++

                  A

                  B, C, D

                     Axesor SA

                  Skala ta' klassifikazzjoni globali

                  AAA, AA

                  A

                  BBB

                  BB

                  B

                  CCC, CC, C, D, E

                     BCRA — Credit Rating Agency AD

                  Skala ta' klassifikazzjoni tal-banek fuq terminu twil

                  AAA, AA

                  A

                  BBB

                  BB

                  B

                  C, D

                  Skala ta' klassifikazzjoni għall-assigurazzjoni fuq terminu twil

                  iAAA, iAA

                  iA

                  iBBB

                  iBB

                  iB

                  iC, iD

                  Skala ta' klassifikazzjoni korporattiva fuq terminu twil

                  AAA, AA

                  A

                  BBB

                  BB

                  B

                  CCC, CC, C, D

                  Skala ta' klassifikazzjoni tal-muniċipalità fuq terminu twil

                  AAA, AA

                  A

                  BBB

                  BB

                  B

                  CCC, CC, C, D

                  Skala ta' klassifikazzjoni tal-ħruġ fuq terminu twil

                  AAA, AA

                  A

                  BBB

                  BB

                  B

                  CCC, CC, C, D

                  Skala ta' klassifikazzjoni tal-banek fuq terminu qasir

                  A-1+

                  A-1

                  A-2, A-3

                  B, C, D

                  Skala ta' klassifikazzjoni korporattiva fuq terminu qasir

                  A-1+

                  A-1

                  A-2, A-3

                  B, C, D

                  Skala ta' klassifikazzjoni tal-muniċipalità fuq terminu qasir

                  A-1+

                  A-1

                  A-2, A-3

                  B, C, D

                  Skala ta' klassifikazzjoni tal-ħruġ fuq terminu qasir

                  A-1+

                  A-1

                  A-2, A-3

                  B, C, D

                     Banque de France

                  Skala ta' klassifikazzjoni tal-kreditu globali fuq l-emittenti fuq terminu twil

                  3++

                  3+, 3

                  4+

                  4, 5+

                  5, 6

                  7, 8, 9, P

                     Capital Intelligence Ltd

                  Skala ta' klassifikazzjoni internazzjonali dwar emittenti fuq terminu twil

                  AAA, AA

                  A

                  BBB

                  BB

                  B

                  C, RS, SD, D

                  Skala ta' klassifikazzjoni internazzjonali dwar ħruġ fuq terminu twil

                  AAA, AA

                  A

                  BBB

                  BB

                  B

                  CCC, CC, C, D

                  Skala ta' klassifikazzjoni internazzjonali dwar emittenti fuq terminu qasir

                  A-1+

                  A-1

                  A-2, A-3

                  B, C, D

                  Skala ta' klassifikazzjoni internazzjonali dwar ħruġ fuq terminu qasir

                  A-1+

                  A-1

                  A-2, A-3

                  B, C, D

                     Cerved Rating Agency S.p.A.

                  Skala ta' klassifikazzjoni korporattiva fuq terminu twil

                  A1.1, A1.2, A1.3

                  A2.1, A2.2, A3.1

                  B1.1, B1.2

                  B2.1, B2.2

                  C1.1

                  C1.2, C2.1

                     Creditreform Ratings AG

                  Skala tal-klassifikazzjoni fuq terminu twil

                  AAA, AA

                  A

                  BBB

                  BB

                  B

                  C, D

                     CRIF S.p.A.

                  Skala ta' klassifikazzjoni globali fuq terminu twil

                  AAA, AA

                  A

                  BBB

                  BB

                  B

                  CCC, D1, D2

                     Dagong Europe Credit Rating

                  Skala tal-klassifikazzjoni tal-kreditu fuq terminu twil

                  AAA, AA

                  A

                  BBB

                  BB

                  B

                  CCC, CC, C, D

                  Skala tal-klassifikazzjoni tal-kreditu fuq terminu qasir

                  A-1

                  A-2, A-3

                  B, C, D

                     DBRS Ratings Limited

                  Skala tal-klassifikazzjoni tal-obbligi fuq terminu twil

                  AAA, AA

                  A

                  BBB

                  BB

                  B

                  CCC, CC, C, D

                  Karta kummerċjali u skala ta' klassifikazzjoni ta' dejn fuq terminu qasir

                  R-1 H, R-1 M

                  R-1 L

                  R-2, R-3

                  R-4, R-5, D

                  Skala ta' klassifikazzjoni tal-abilità ta' pagament ta' talbiet

                  IC-1

                  IC-2

                  IC-3

                  IC-4

                  IC-5

                  D

                     European Rating Agency, a.s.

                  Skala tal-klassifikazzjoni fuq terminu twil

                  AAA, AA

                  BBB

                  BB

                  B

                  CCC, CC, C, D

                  Skala ta' klassifikazzjonijiet fuq terminu qasir

                  S1

                  S2

                  S3, S4, NS

                     EuroRating Sp. z o.o.

                  Skala ta' klassifikazzjoni globali fuq terminu twil

                  AAA, AA

                  A

                  BBB

                  BB

                  B

                  CCC, CC, C, D

                     Euler Hermes Rating GmbH

                  Skala ta' klassifikazzjoni globali fuq terminu twil

                  AAA, AA

                  A

                  BBB

                  BB

                  B

                  CCC, CC, C, SD, D

                     FERI EuroRating Services AG

                  Skala tal-klassifikazzjoni EuroRating FERI

                  AAA, AA

                  A

                  BBB, BB

                  B

                  CCC, CC, D

                     Il-klassifikazzjonijiet ta' Fitch

                  Skala ta' klassifikazzjoni tal-kreditu fuq l-emittenti fuq terminu twil

                  AAA, AA

                  A

                  BBB

                  BB

                  B

                  CCC, CC, C, RD, D

                  Obbligi tal-finanzi korporattivi — Skala ta' klassifikazzjoni ta' terminu twil

                  AAA AA

                  A

                  BBB

                  BB

                  B

                  CCC, CC, C

                  Skala ta' klassifikazzjoni IFS internazzjonali fuq terminu twil

                  AAA, AA

                  A

                  BBB

                  BB

                  B

                  CCC, CC, C

                  Skala ta' klassifikazzjoni fuq terminu qasir

                  F1+

                  F1

                  F2, F3

                  B, C, RD, D

                  Skala ta' klassifikazzjoni IFS fuq terminu qasir

                  F1+

                  F1

                  F2, F3

                  B, C

                     GBB-Rating Gesellschaft für Bonitätsbeurteilung GmbH

                  Skala ta' klassifikazzjoni globali fuq terminu twil

                  AAA, AA

                  BBB

                  BB

                  B

                  CCC, CC, C, D

                     ICAP Group S.A

                  Skala ta' klassifikazzjoni globali fuq terminu twil

                  AA, A

                  BB, B

                  C, D

                  E, F

                  G, H

                     Japan Credit Rating Agency Ltd

                  Skala ta' klassifikazzjoni tal-ħruġ fuq terminu twil

                  AAA, AA

                  A

                  BBB

                  BB

                  B

                  CCC, CC, C, LD, D

                  Skala ta' klassifikazzjoni tal-ħruġ fuq terminu twil

                  AAA, AA

                  A

                  BBB

                  BB

                  B

                  CCC, CC, C, D

                  Skala ta' klassifikazzjoni dwar l-emittent fuq terminu qasir

                  J-1+

                  J-1

                  J-2

                  J-3, NJ, LD, D

                  Skala ta' klassifikazzjoni tal-kreditu fuq ħruġ fuq terminu qasir

                  J-1+

                  J-1

                  J-2

                  J-3, NJ, D

                     Kroll Bond Rating Agency

                  Skala tal-klassifikazzjoni tal-kreditu fuq terminu twil

                  AAA, AA

                  A

                  BBB

                  BB

                  B

                  CCC, CC, C, D

                  Skala tal-klassifikazzjoni tal-kreditu fuq terminu qasir

                  K1+

                  K1

                  K2, K3

                  B, C, D

                     Moody' s Investors Service

                  Skala ta' klassifikazzjoni globali fuq terminu twil

                  Aaa, Aa

                  A

                  Baa

                  Ba

                  B

                  Caa, Ca, C

                  Skala ta' klassifikazzjoni ta' fondi ta' bonds

                  Aaa-bf, Aa-bf

                  A-bf

                  Baa-bf

                  Ba-bf

                  B-bf

                  Caa-bf, Ca-bf, C-bf

                  Skala ta' klassifikazzjoni globali fuq terminu qasir

                  P-1

                  P-2

                  P-3

                  NP

                     Standard & Poor's Ratings Services

                  Skala ta' klassifikazzjoni tal-kreditu fuq l-emittenti fuq terminu twil

                  AAA, AA

                  A

                  BBB

                  BB

                  B

                  CCC, CC, R, SD/D

                  Skala tal-klassifikazzjoni tal-kreditu fuq ħruġ fuq terminu twil

                  AAA, AA

                  A

                  BBB

                  BB

                  B

                  CCC, CC, C, D

                  Skala tal-klassifikazzjoni tas-saħħa finanzjarja tal-assiguratur

                  AAA, AA

                  A

                  BBB

                  BB

                  B

                  CCC, CC, SD/D, R

                  Skala tal-klassifikazzjoni ta' kwalità ta' kreditu tal-fond

                  AAAf, AAf

                  Af

                  BBBf

                  BBf

                  Bf

                  CCCf

                  Skala ta' klassifikazzjoni tal-Evalwazzjoni tas-Suq ta' Nofs it-Terminu

                  MM1

                  MM2

                  MM3, MM4

                  MM5, MM6

                  MM7, MM8, MMD

                  Skala tal-klassifikazzjoni tal-kreditu fuq l-emittent fuq terminu qasir

                  A-1+

                  A-1

                  A-2, A-3

                  B, C, R, SD/D

                  Skala tal-klassifikazzjoni tal-kreditu fuq ħruġ fuq terminu qasir

                  A-1+

                  A-1

                  A-2, A-3

                  B, C, D

                     Scope Ratings AG

                  Skala ta' klassifikazzjoni globali fuq terminu twil

                  AAA, AA

                  A

                  BBB

                  BB

                  B

                  CCC, CC,C, D

                  Skala ta' klassifikazzjoni globali fuq terminu qasir

                  S-1+

                  S-1

                  S-2

                  S-3, S-4

                     Spread Research

                  Skala ta' klassifikazzjoni dwar ħruġ internazzjonali fuq terminu twil

                  AAA, AA

                  A

                  BBB

                  BB

                  B

                  CCC, CC, C, D

                     The Economist Intelligence Unit Ltd

                  Skala ta' klassifikazzjoni sovrana

                  AAA, AA

                  A

                  BBB

                  BB

                  B

                  CCC, CC, C, D


title: Regolament ta' Implimentazzjoni tal-Kummissjoni (UE) 2015/1854 tal-15 ta' Ottubru 2015 li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

text:
               16.10.2015

               MT

               Il-Ġurnal Uffiċjali tal-Unjoni Ewropea

               L 271/31

         REGOLAMENT TA' IMPLIMENTAZZJONI TAL-KUMMISSJONI (UE) 2015/1854
   tal-15 ta' Ottubru 2015
   li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas- 17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1),
   Wara li kkunsidrat ir-Regolament ta' Implimentazzjoni (UE) Nru 543/2011 tas-7 ta' Ġunju 2011 li jippreskrivi regoli dettaljati dwar l-applikazzjoni tar-Regolament tal-Kunsill (KE) Nru 1234/2007 fir-rigward tas-setturi tal-frott u l-ħxejjex u tal-frott u l-ħxejjex ipproċessati (2) u b'mod partikolari l-Artikolu 136(1) tiegħu,
   Billi:

               (1)

               Ir-Regolament ta' Implimentazzjoni (UE) Nru 543/2011 jistipula, skont ir-riżultat tan-negozjati kummerċjali multilaterali taċ-Ċiklu tal-Urugwaj, il-kriterji li bihom il-Kummissjoni tiffissal-valuri standard għall-importazzjonijiet minn pajjiżi terzi, għall-prodotti u għall-perjodi stipulati fl-Anness XVI, il-Parti A tiegħu.

               (2)

               Il-valur standard tal-importazzjoni huwa kkalkulat kull ġurnata tax-xogħol skont l-Artikolu 136(1) tar-Regolament ta' Implimentazzjoni (UE) Nru 543/2011, billi jqis id-dejta varjabbli ta' kuljum. Għalhekk dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         ADOTTAT DAN IR-REGOLAMENT:
   Artikolu 1
   Il-valuri standard tal-importazzjoni msemmija fl-Artikolu 136 tar-Regolament ta' Implimentazzjoni (UE) Nru 543/2011 huma stipulati fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-15 ta' Ottubru 2015.

            Għall-Kummissjoni,

            F'isem il-President,

         Jerzy PLEWA

            Direttur Ġenerali għall-Agrikoltura u l-Iżvilupp Rurali

      (1)  ĠU L 347, 20.12.2013, p. 671.

      (2)  ĠU L 157, 15.6.2011, p. 1.

      ANNESS

         Il-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

                  (EUR/100 kg)

                  Kodiċi tan-NM

                  Kodiċi tal-pajjiż terz (1)

                  Valur standard tal-importazzjoni

                  0702 00 00

                  AL

                  84,4

                  MA

                  132,6

                  MK

                  46,1

                  TR

                  56,6

                  ZZ

                  79,9

                  0707 00 05

                  AL

                  36,9

                  TR

                  116,7

                  ZZ

                  76,8

                  0709 93 10

                  TR

                  136,8

                  ZZ

                  136,8

                  0805 50 10

                  AR

                  161,3

                  CL

                  149,0

                  TR

                  110,2

                  UY

                  78,7

                  ZA

                  104,7

                  ZZ

                  120,8

                  0806 10 10

                  BR

                  252,3

                  EG

                  198,3

                  MA

                  56,6

                  MK

                  97,5

                  TR

                  169,2

                  ZZ

                  154,8

                  0808 10 80

                  AR

                  122,1

                  CL

                  86,3

                  MK

                  23,1

                  NZ

                  155,0

                  US

                  86,4

                  ZA

                  144,4

                  ZZ

                  102,9

                  0808 30 90

                  CN

                  65,9

                  TR

                  135,5

                  XS

                  95,1

                  ZA

                  218,5

                  ZZ

                  128,8

         (1)  In-nomenklatura tal-pajjiżi stabbilita bir-Regolament tal-Kummissjoni (UE) Nru 1106/2012 tas-27 ta' Novembru 2012 li jimplimenta r-Regolament (KE) Nru 471/2009 tal-Parlament Ewropew u tal-Kunsill dwar statistika Komunitarja relatata mal-kummerċ estern ma' pajjiżi li mhumiex membri, fir-rigward tal-aġġornament tan-nomenklatura tal-pajjiżi u t-territorji (ĠU L 328, 28.11.2012, p. 7). Il-kodiċi “ZZ” jirrappreżenta “ta' oriġini oħra”.


title: Regolament ta' Implimentazzjoni tal-Kummissjoni (UE) Nru 1217/2014 tal- 11 ta' Novembru 2014 dwar il-klassifikazzjoni ta' ċerti prodotti fin-Nomenklatura Magħquda

text:
                  14.11.2014

                  MT

                  Il-Ġurnal Uffiċjali tal-Unjoni Ewropea

                  L 329/17

            REGOLAMENT TA' IMPLIMENTAZZJONI TAL-KUMMISSJONI (UE) Nru 1217/2014
      tal-11 ta' Novembru 2014
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikolari l-Artikolu 9(1)(a) tiegħu,
      Billi:

                  (1)

                  Biex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.

                  (2)

                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqu, jew li żżid kwalunkwe subdiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan tal-applikazzjoni ta' tariffi u miżuri oħra relatati mal-kummerċ tal-prodotti.

                  (3)

                  Skont dawk ir-regoli ġenerali, il-prodotti msemmija fil-kolonna (1) tat-tabella li tinsab fl-Anness għandhom jiġu kklassifikati taħt il-kodiċi tan-NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.

                  (4)

                  Huwa xieraq li jiġi pprovdut li informazzjoni tariffarja vinkolanti maħruġa fir-rigward tal-merkanzija kkonċernata minn dan ir-Regolament li ma tkunx konformi ma' dan ir-Regolament tista', għal ċertu perjodu, tibqa' tiġi invokata mid-detentur skont l-Artikolu 12(6) tar-Regolament (KEE) Nru 2913/92 (2). Dak il-perjodu għandu jkun ta' tliet xhur.

                  (5)

                  Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,

            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella li tinsab fl-Anness għandhom ikunu klassifikati fi ħdan in-Nomenklatura Magħquda taħt il-kodiċi tan-NM indikat fil-kolonna (2) ta' dik it-tabella.
      Artikolu 2
      L-informazzjoni tariffarja vinkolanti li tkun għadha ma tikkonformax ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perijodu ta' tliet xhur mid-data tad-dħul fis-seħħ ta' dan ir-Regolament.
      Artikolu 3
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-11 ta' Novembru 2014.

               Għall-Kummissjoni,

               F'isem il-President,

            Heinz ZOUREK

               Direttur-Ġenerali għat-Tassazzjoni u l-Għaqda Doganali

         (1)  ĠU L 256, 7.9.1987, p. 1.

         (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali Komunitarju (ĠU L 302, 19.10.1992, p. 1).

         ANNESS

                     Deskrizzjoni tal-prodotti

                     Klassifikazzjoni
                     (Kodiċi tan-NM)

                     Raġunijiet

                     (1)

                     (2)

                     (3)

                                 1.

                                 Oġġett (hekk imsejjaħ “filtru tal-elettriku”) li jikkonsisti f'kapasiter taċ-ċeramika b'ħafna saffi tat-tip alimentatur għall-immuntar fil-wiċċ, b'qisien ta' madwar 8 × 3 × 3 mm.
                                 Dan huwa ppreżentat bħala filtru low pass għall-użu bħala filtru ta' interferenza elettromanjetika (EMI), pereżempju f'amplifikaturi tal-enerġija, provvisti tal-enerġija, kontrolli tat-temperatura u tal-mutur u ċirkwiti tas-sewwieqa.

                         (*) Ara l-immaġni 1

                     8532 24 00

                     Il-klassifikazzjoni hija stabbilita bir-regoli ġenerali 1 u 6 għall-interpretazzjoni tan-Nomenklatura Magħquda, in-nota 2(a) għat-Taqsima XVI u mill-kliem tal-kodiċi tan-NM 8532  u 8532 24 00 .
                     L-oġġett jintuża bħala komponent f'firxa ta' magni. Billi huwa magħmul biss minn kapasiter, irid jiġi kklassifikat taħt il-kodiċi tan-NM 8532 24 00  bħala kapasiters fissi ta' dielettriku taċ-ċeramika, ħafna saffi.

                                 2.

                                 Oġġett (hekk imsejjaħ “filtru tal-elettriku”) li jikkonsisti f'kapasiter u żewġ żibeġ tal-ferrite, b'qisien ta' madwar 7 × 2 × 2 mm.
                                 Iċ-ċirkwit elettriku ekwivalenti huwa magħmul minn żewġ indutturi, wieħed għal kull żibġa tal-ferrite, imqiegħda f'serje għall-passaġġ tal-kurrent DC u mwaħħla mal-konduttur fuq in-naħa tax-xellug u tal-lemin tal-kapasiter alimentatur għall-immuntar fil-wiċċ.
                                 Iż-żewġ żibeġ tal-ferrite jaġixxu bħala indutturi u l-funzjoni tagħhom timminimizza r-reżonanza maċ-ċirkwiti tal-madwar għar-restrizzjoni tal-kurrenti elettriċi bi frekwenza għolja.
                                 Huwa ppreżentat għall-użu bħala filtru ta' interferenza elettromanjetika (EMI), pereżempju, f'applikazzjonijiet industrijali u tal-karozzi.

                         (*) Ara l-immaġni 2

                     8548 90 90

                     Il-klassifikazzjoni hija ddeterminata mir-regoli ġenerali 1 u 6 għall-interpretazzjoni tan-Nomenklatura Magħquda (GIR), in-nota 2(c) tat-Taqsima XVI u mill-kliem tal-kodiċijiet tan-NM 8548 , 8548 90  u 8548 90 90 .
                     Minħabba l-karatteristiċi oġġettivi tal-oġġett, jiġifieri li dan huwa magħmul mhux biss minn kapasiter iżda wkoll minn żewġ żibeġ tal-ferrite, dan ma jikkorrispondix kompletament għall-kliem fl-intestatura 8532  (kapasiters).
                     Barra minn hekk, billi kemm iż-żibeġ tal-ferrite kif ukoll il-kapasiter huma importanti indaqs għall-funzjonament ġenerali tal-filtru tal-elettriku, il-funzjoni ta' dan l-oġġett tmur lil hinn mill-ambitu tal-intestatura 8532 . Il-klassifikazzjoni taħt din l-intestatura bl-applikazzjoni tal-GIR 1 u n-nota 2(a) tat-Taqsima XVI hija għalhekk eskluża.
                     L-oġġett jintuża bħala komponent f'firxa ta' magni. Minħabba li mhuwiex adegwat biex jintuża biss jew prinċipalment ma' magna jew klassi ta' magna partikolari, għandu jiġi kklassifikat taħt il-kodiċi tan-NM 8548 90 90  bħala partijiet ta' elettriku ta' magni jew apparat oħra, mhux speċifikati jew inklużi xi mkien ieħor fil-Kapitolu 85.

                        Immaġni 1

                        Immaġni 2

                     (Ċirkwit)

                     (Ċirkwit ekwivalenti)

            (*)  L-immaġnijiet huma biss għal finijiet ta' informazzjoni.


title: Regolament ta' Implimentazzjoni tal-Kummissjoni (UE) Nru 1114/2014 tal- 21 ta' Ottubru 2014 li jemenda r-Regolament tal-Kummissjoni (KE) Nru 2075/2005 li jistabbilixxi regoli speċifiċi dwar kontrolli uffiċjali għat- Trichinella fil-laħam  Test b'rilevanza għaż-ŻEE

text:
               22.10.2014

               MT

               Il-Ġurnal Uffiċjali tal-Unjoni Ewropea

               L 302/46

         REGOLAMENT TA' IMPLIMENTAZZJONI TAL-KUMMISSJONI (UE) Nru 1114/2014
   tal-21 ta' Ottubru 2014
   li jemenda r-Regolament tal-Kummissjoni (KE) Nru 2075/2005 li jistabbilixxi regoli speċifiċi dwar kontrolli uffiċjali għat-Trichinella fil-laħam
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 854/2004 tal-Parlament Ewropew u tal-Kunsill tad-29 ta' April 2004 li jippreskrivi regoli speċifiċi għall-organizzazzjoni ta' kontrolli uffiċjali fuq prodotti li joriġinaw mill-annimali maħsuba għall-konsum uman (1), u b'mod partikolari l-punti 8 sa 11 tal-Artikolu 18 tiegħu,
   Billi:

               (1)

               Ir-Regolament tal-Kummissjoni (KE) Nru 2075/2005 (2) jistabbilixxi regoli għat-teħid ta' kampjuni ta' karkassi ta' speċijiet suxxettibbli għall-infezzjoni tat-Trichinella, għad-determinazzjoni tal-istatus tal-azjendi u tal-kompartimenti u l-kundizzjonijiet għall-importazzjoni tal-laħam fl-Unjoni. Jipprevedi wkoll metodi ta' referenza u metodi ekwivalenti ta' detezzjoni tat-Trichinella f'kampjuni ta' karkassi.

               (2)

               Ir-Regolament (KE) Nru 2075/2005 jippermetti t-tqattigħ tal-karkassi tal-majjal domestiku taħt ċerti kundizzjonijiet waqt l-istennija għar-riżultati tal-eżami tat-Trichinella. Biex tiġi ffaċilitata l-operazzjoni tal-postijiet fejn isir it-tqattigħ, awtorizzazzjoni bħal din għandha wkoll titqies għal żwiemel taħt l-istess kundizzjonijiet.

               (3)

               Ir-Regolament tal-Kummissjoni (UE) Nru 216/2014 (3) emenda ċerti derogi fir-Regolament (KE) Nru 2075/2005 għall-kampjunar maħsub ta' majjal domestiku biex tinstab il-preżenza tat-Trichinella. Ir-Regolament (UE) Nru 216/2014 emenda wkoll rekwiżiti li għandhom jiġu ssodisfati mill-operaturi tan-negozju tal-ikel biex jiksbu rikonoxximent uffiċjali ta' azjendi li japplikaw kundizzjonijiet ikkontrollati ta' sistemazzjoni. Waħda minn dawn il-kundizzjonijiet hija li l-operatur jista' jintroduċi annimali ġodda fl-azjenda biss jekk ikunu ġejjin minn azjendi li jkunu wkoll uffiċjalment rikonoxxuti li qegħdin japplikaw kundizzjonijiet ikkontrollati ta' sistemazzjoni. Għandu jiġi ċċarat liema kundizzjonijiet japplikaw meta majjal domestiku, għajr dak direttament maħsub għall-qatla, jiġi suġġett għal moviment minn azjenda għal oħra permezz ta' ċentri tal-ġbir. Barra minn hekk, għandhom jiġu adattati għal dawk ir-rekwiżiti ċ-ċertifikati rilevanti għall-kummerċ u għall-importazzjoni intra-Unjoni.

               (4)

               Informazzjoni dwar ir-rikonoxximent uffiċjali li l-azjenda tal-oriġini tapplika kundizzjonijiet ikkontrollati ta' sistemazzjoni għandha tkun inkluża minn veterinarju uffiċjali fiċ-ċertifikati tas-saħħa tal-annimali stipulati fid-Direttiva tal-Kunsill 64/432/KEE (4) fir-rigward ta' kummerċ fi ħdan l-Unjoni ta' majjali u fir-Regolament tal-Kummissjoni (UE) Nru 206/2010 (5) fir-rigward ta' importazzjonijiet fl-Unjoni ta' majjali domestiċi minn pajjiżi terzi sabiex tippermetti lill-Istati Membri japplikaw ir-reġim xieraq tal-ittestjar għat-Trichinella waqt it-tbiċċir u ma tipperikolax l-istatus tal-azjenda tad-destinazzjoni tal-majjali għat-tkabbir jew għall-produzzjoni.

               (5)

               Sabiex tiġi żgurata l-applikazzjoni korretta tar-Regolament (KE) Nru 2075/2005, pajjiżi terzi li jesportaw suwini domestiċi jew il-laħam tagħhom, għandhom jiġu elenkati fl-atti rilevanti dwar il-kundizzjonijiet tal-importazzjoni jekk japplikaw id-derogi dwar teħid ta' kampjuni ta' majjal domestiku għat-Trichinella u jekk azjendi jew kompartimenti jkunu uffiċjalment rikonoxxuti li qegħdin japplikaw kundizzjonijiet ikkontrollati ta' sistemazzjoni.

               (6)

               L-attestazzjoni tas-saħħa pubblika tal-eżami tat-Trichinella għandha tkun inkluża fiċ-ċertifikati veterinarji li jakkumpanjaw il-laħam frisk skont ir-Regolament (UE) Nru 206/2010, il-preparazzjonijiet tal-laħam skont id-Deċiżjoni tal-Kummissjoni 2000/572/KE (6) u l-prodotti tal-laħam skont id- Deċiżjoni tal-Kummissjoni 2007/777/KE (7).

               (7)

               Il-Laboratorju ta' Referenza tal-UE għall-parassiti rrakkomanda li jiġi ċċarat it-test tar-Regolament (KE) Nru 2075/2005 fir-rigward tal-proċedura ta' ċerti metodi ekwivalenti għall-ittestjar tat-Trichinella. Barra minn hekk, il-laboratorju ta' referenza tal-UE vvalida metodu ġdid (PrioCHECK® Trichinella AAD KIT) għad-detezzjoni tat-Trichinella fil-laħam tal-majjal domestiku. Dak il-metodu għandu għalhekk ikun awtorizzat għall-ittestjar ta' din l-ispeċi.

               (8)

               Ir-Regolament (KE) Nru 2075/2005 għandu għalhekk jiġi emendat skont dan.

               (9)

               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 2075/2005 huwa emendat kif ġej:

               (1)

               L-Artikolu 2 jinbidel b'dan li ġej:
               “Artikolu 2
               Kampjunar tal-karkassi
               1.   Il-karkassi tal-majjali domestiċi għandu jittieħed kampjun tagħhom fil-biċċeriji bħala parti mill-eżami post mortem kif ġej:

                           (a)

                           il-karkassi kollha ta' majjali femminili għat-tgħammir u ċingjali jew mill-inqas 10 % tal-karkassi tal-annimali mibgħuta għall-qatla kull sena minn kull azjenda li tkun uffiċjalment rikonoxxuta li qed tapplika kundizzjonijiet ikkontrollati ta' sistemazzjoni, għandhom jiġu eżaminati għat-Trichinella.

                           (b)

                           il-karkassi kollha minn azjendi li mhumiex uffiċjalment rikonoxxuti li qegħdin japplikaw kundizzjonijiet ikkontrollati ta' sistemazzjoni għandhom ikunu sistematikament eżaminati għat-Trichinella.

                     Għandu jinġabar kampjun minn kull karkassa u l-kampjun għandu jiġi eżaminat għat-Trichinella f'laboratorju magħżul mill-awtorità kompetenti, fejn għandu jintuża wieħed mill-metodi ta' detezzjoni li ġejjin:

                           (a)

                           il-metodu ta' detezzjoni ta' referenza msemmi fil-Kapitolu I tal-Anness I; jew

                           (b)

                           metodu ekwivalenti ta' detezzjoni msemmi fil-Kapitolu II tal-Anness I.

                     2.   Karkassi taż-żwiemel, taċ-ċingjal u ta' speċijiet oħrajn ta' annimali mrobbija jew selvaġġi suxxettibbli għall-infestazzjoni tat-Trichinella għandu jittieħed kampjun tagħhom b'mod sistematiku f'biċċeriji jew fi stabbilimenti li jgħaddu minnhom l-annimali kkaċċjati bħala parti mill-eżami tal-awtopsja.
               Għandu jinġabar kampjun minn kull karkassa, u l-kampjun għandu jkun eżaminat skont l-Annessi I u III f'laboratorju magħżul mill-awtorità kompetenti.
               3.   Waqt l-istennija għar-riżultati tal-eżami tat-Trichinella u sakemm hija ggarantita t-traċċabilità sħiħa mill-operatur tan-negozju tal-ikel, il-karkassi ta' majjali u żwiemel domestiċi jistgħu jitqattgħu f'massimu ta' sitt partijiet f'biċċerija jew f'impjant tat-tqattigħ fl-istess bini.
               B'deroga mill-ewwel subparagrafu u wara l-approvazzjoni mill-awtorità kompetenti, dawn il-karkassi jistgħu jinqatgħu f'impjant tal-qtugħ mgħaqqad ma' jew separat mill-biċċerija, sakemm:

                           (a)

                           il-proċedura tkun taħt is-superviżjoni tal-awtorità kompetenti;

                           (b)

                           karkassa jew il-partijiet tagħha ma jkollhomx aktar minn impjant wieħed tal-qtugħ bħala destinazzjoni;

                           (c)

                           l-impjant tat-tqattigħ qiegħed fit-territorju tal-Istat Membru; kif ukoll

                           (d)

                           f'każ ta' riżultat pożittiv il-partijiet kollha jkunu ddikjarati mhux tajbin għall-konsum uman.”

               (2)

               L-Artikolu 13 jinbidel b'dan li ġej:
               “Artikolu 13
               Rekwiżiti tas-saħħa għall-importazzjoni
               1.   Laħam li fih muskoli mtarrża ta' speċijiet ta' annimali li jistgħu jġorru t-Trichinella, jista' jiġi importat biss fl-Unjoni jekk qabel l-esportazzjoni jkun twettaq l-eżami għat-Trichinella skont kundizzjonijiet ekwivalenti għal dawk tal-Artikolu 2 jew 3 fil-pajjiż terz fejn l-annimali jkunu nqatlu.
               2.   Pajjiż terz jista' japplika d-derogi previsti fl-Artikolu 3(2) u (3) biss jekk ikun informa lill-Kummissjoni dwar l-applikazzjoni ta' dawn id-derogi u jekk ikun ġie elenkat għal dak l-iskop:

                           (i)

                           fil-Parti 1 tal-Anness I tar-Regolament (UE) Nru 206/2010 għall-importazzjonijiet ta' majjali domestiċi ħajjin; jew

                           (ii)

                           fil-Parti 1 tal-Anness II tar-Regolament (UE) Nru 206/2010 għall-importazzjonijiet ta' laħam frisk ta' majjal domestiku;

                           (iii)

                           fil-Parti 2 tal-Anness II tad-Deċiżjoni 2007/777/KE għall-importazzjoni ta' prodotti tal-laħam prodotti esklussivament minn laħam jew prodotti tal-laħam ta' majjal domestiku.”

               (3)

               L-Artikolu 15 jinbidel b'dan li ġej:
               “Artikolu 15
               Dokumenti
               1.   Fil-mudell taċ-ċertifikat ta' saħħa għall-kummerċ intra-Unjoni tal-majjali domestiċi ħajjin kif stipulat fil-Mudell 2 fl-Anness F tad-Direttiva 64/432/KEE, il-veterinarju uffiċjali għandu jinkludi l-informazzjoni dwar ir-rikonoxximent uffiċjali li l-azjenda tal-oriġini tapplika kundizzjonijiet ikkontrollati ta' sistemazzjoni kif previst fl- Artikolu 8 ta' dan ir-Regolament.
               2.   Fil-mudell taċ-ċertifikat tas-saħħa għal importazzjonijiet fl-Unjoni ta' majjali domestiċi stabbiliti fil-mudelli POR-X, POR-Y fil-Parti 2 tal-Anness I tar-Regolament (UE) Nru 206/2010, il-veterinarju uffiċjali għandu jinkludi l-informazzjoni dwar r-rikonoxximent uffiċjali mill-awtorità kompetenti ta' pajjiż terz li l-azjenda tal-oriġini tapplika kundizzjonijiet ikkontrollati ta' sistemazzjoni ekwivalenti għal dawk stipulati fl-Anness IV għal dan ir-Regolament.
               3.   Fiċ-ċertifikat veterinarju skont il-mudelli ‘POR’ stipulati fil-Parti 2 tal-Anness II tar- Regolament (UE) Nru 206/2010 li jakkumpanjaw kunsinni ta' laħam intiżi għall-importazzjoni fl-Unjoni minn pajjiżi terzi, il-veterinarju uffiċjali għandu jinkludi attestazzjoni tas-saħħa pubblika tal-eżami għat-Trichinella mwettqa skont l-Artikolu 13 ta' dan ir-Regolament fil-pajjiż terz tal-oriġini tal-laħam.
               4.   Fiċ-ċertifikat tas-saħħa pubblika u tal-annimali, il-mudell tiegħu huwa stabbilit fl-Anness II għad-Deċiżjoni 2000/572/KE, li jakkumpanja kunsinni ta' preparazzjonijiet tal-laħam intiżi għall-importazzjoni fl-Unjoni minn pajjiżi terzi, il-veterinarju uffiċjali għandu jinkludi attestazzjoni tas-saħħa pubblika tal-eżami għat-Trichinella mwettqa skont l-Artikolu 13 ta' dan ir-Regolament fil-pajjiż terz tal-oriġini tal-laħam.
               5.   Fiċ-ċertifikat tas-saħħa pubblika u tal-annimali, il-mudell tiegħu huwa stabbilit fl-Anness III għad-Deċiżjoni 2007/777/KE, li jakkumpanja kunsinni ta' ċerti prodotti tal-laħam, ħawsli, bżieżaq tal-awrina u msaren ittrattati intiżi għall-importazzjoni fl-Unjoni minn pajjiżi terzi, il-veterinarju uffiċjali għandu jinkludi attestazzjoni tas-saħħa pubblika tal-eżami għat-Trichinella mwettqa skont l-Artikolu 13 ta' dan ir-Regolament fil-pajjiż terz tal-oriġini tal-laħam.”

               (4)

               Fil-punt 3 tal-Kapitolu I tal-Anness I, il-paragrafu IV jinbidel b'dan li ġej:

                           “IV.

                           Proċedura ta' tindif u dekontaminazzjoni wara riżultat pożittiv jew dubjuż
                           Meta l-eżami ta' kampjun individwali jew kollettiv jipproduċi riżultat pożittiv jew dubjuż, il-materjal kollu f'kuntatt mal-laħam (il-bieqja u x-xafra tal-blender, it-tazza biż-żennuna, il-virga li tħawwad, is-sensur tat-temperatura, il-lenbut koniku tal-filtrazzjoni, il-passatur u l-forċipi) jeħtieġ li jkun dekontaminat sew billi jinħasel fil-misħun (65 sa 90 °C). Huwa rakkomandat li kull biċċa tiġi mlaħalħa sew biex jitneħħa d-deterġent jekk ikun intuża xi deterġent waqt il-ħasil.”

               (5)

               Fil-punt 3 tal-Parti D tal-Kapitolu II tal-Anness I, il-paragrafu IV jinbidel b'dan li ġej:

                           “IV.

                           Proċedura ta' tindif u dekontaminazzjoni wara riżultat pożittiv jew dubjuż.
                           Meta l-eżami ta' kampjun individwali jew kollettiv jipproduċi riżultat pożittiv jew dubjuż tal-agglutinazzjoni tal-latex, il-materjal kollu f'kuntatt mal-laħam (il-bieqja u x-xafra tal-blender, il-lida, it-tazza biż-żennuna, il-virga li tħawwad, is-senser tat-temperatura, il-lenbut koniku tal-filtrazzjoni, il-passatur u l-forċipi) jeħtieġ li jkun dekontaminat sew billi jitqiegħed għal ftit sekondi fil-misħun (65 sa 90 °C). Ir-residwi tal-laħam jew larva mhux attivata li jistgħu jkunu baqgħu fuq il-wiċċ tagħhom jistgħu jitneħħew bi sponża nadifa u ilma tal-vit. Jekk meħtieġ, wieħed jista' jżid ftit qtar ta' deterġent biex jitneħħew iż-żjut minn fuq it-tagħmir. Wara, huwa rakkomandat li kull biċċa tiġi mlaħalħa sew biex jitneħħew it-traċċi kollha tad-deterġent.”

               (6)

               Fil-Kapitolu II tal-Anness I, tinżied il-Parti E kif ġej:
               “E.   Test tad-diġestjoni artifiċjali għal detezzjoni in vitro tal-larvae tat-Trinchella spp fil-kampjuni tal-laħam, PrioCHECK® Trichinella AAD Kit.

                  Dan il-metodu huwa kkunsidrat bħala ekwivalenti biss għall-ittestjar tal-laħam ta' majjali domestiċi.

               Il-PrioCHECK® Trichinella AAD Kit għandu jintuża skont il-manwal tal-istruzzjonijiet tal-kitt bl-użu ta' lenbuti separatorji (Lenz NS 29/32) u provetta tal-ħġieġ ta' 80 ml.”

               (7)

               Fil-Parti A tal-Kapitolu I tal-Anness IV, il-punti minn (g) sa (j) jinbidlu b'dan li ġej:

                           “(g)

                           l-operatur għandu jiżgura li l-majjali jkunu identifikati sabiex kull annimal ikun jista' jiġi rintraċċat lura sal-azjenda;

                           (h)

                           l-operatur għandu jiżgura li l-majjali domestiċi jiddaħħlu fl-azjenda biss jekk dawn ikunu joriġinaw u ġejjin minn azjendi uffiċjalment rikonoxxuti li qegħdin japplikaw kundizzjonijiet ikkontrollati ta' sistemazzjoni;

                           (i)

                           l-ebda majjal domestiku ma għandu aċċess għal faċilitajiet esterni sakemm l-operatur ma jkunx jista' juri permezz ta' analiżi tar-riskju għas-sodisfazzjon tal-awtorità kompetenti li l-perjodu ta' żmien, il-faċilitajiet u ċ-ċirkostanzi tal-faċilitajiet esterni mhumiex ta' periklu li jintroduċu t-Trichinella fl-azjenda;

                           (j)

                           l-ebda majjal għat-tgħammir u l-produzzjoni, kif definit fl- Artikolu 2(2)(c) tad-Direttiva 64/432/KEE, ma nħatt wara li ħalla l-azjenda tal-oriġini f'ċentru tal-ġbir kif definit fl- Artikolu 2(2)(o) tad-Direttiva 64/432/KEE, sakemm iċ-ċentru tal-ġbir ikun jissodisfa r-rekwiżiti tal-punti minn (a) sa (i) ta' din il-Parti u l-majjali domestiċi kollha jkunu miġbura flimkien fiċ-ċentru tal-ġbir għal kunsinni li joriġinaw jew ikunu ġejjin minn azjendi rikonoxxuti uffiċjalment li japplikaw kundizzjonijiet ikkontrollati ta' sistemazzjoni jew minn kompartimenti rikonoxxuti uffiċjalment.”

         Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-21 ta' Ottubru 2014.

            Għall-Kummissjoni

            Il-President

         José Manuel BARROSO

      (1)  ĠU L 139, 30.4.2004, p. 206.

      (2)  Ir-Regolament (KE) Nru 2075/2005 tal-Kummissjoni tal-5 ta' Diċembru 2005 li jistabbilixxi regoli speċifiċi dwar kontrolli uffiċjali għat-Trichinella fil-laħam (ĠU L 338, 22.12.2005, p. 60).

      (3)  Ir-Regolament tal-Kummissjoni (UE) Nru 216/2014 tas-7 ta' Marzu 2014 li jemenda r-Regolament tal-Kummissjoni (KE) Nru 2075/2005 li jistabbilixxi regoli speċifiċi dwar kontrolli uffiċjali għat-Trichinella fil-laħam (ĠU L 69, 8.3.2014, p. 85).

      (4)  Id-Direttiva tal-Kunsill 64/432/KEE tas-26 ta' Ġunju 1964 dwar il-problemi tas-saħħa tal-annimali li jaffetwaw il-kummerċ ta' annimali bovini u suwini ġewwa l-Komunità (ĠU 121, 29.7.1964, p. 1977).

      (5)  Ir-Regolament tal-Kummissjoni (UE) Nru 206/2010 tat-12 ta' Marzu 2010 li jistabbilixxi listi ta' pajjiżi terzi, territorji jew partijiet minnhom awtorizzati għall-introduzzjoni fl-Unjoni Ewropea ta' annimali partikulari u laħam frisk u r-rekwiżiti relatati maċ-ċertifikazzjoni veterinarja (ĠU L 73, 20.3.2010, p. 1).

      (6)  Id-Deċiżjoni tal-Kummissjoni 2000/572/KE tat-8 ta' Settembru 2000 li tfassal kundizzjonijiet dwar annimali u saħħa pubblika u ċertifikazzjoni veterinarja għall-importazzjoni ta' kapuljat u preparazzjonijiet ta' laħam minn pajjiżi terzi (ĠU L 240, 23.9.2000, p. 19).

      (7)  Id-Deċiżjoni tal-Kummissjoni 2007/777/KE tad-29 ta' Novembru 2007 li tistipula l-kundizzjonijiet tas-saħħa tal-annimali u tas-saħħa pubblika kif ukoll il-mudelli taċ-ċertifikati għall-importazzjonijiet ta' ċerti prodotti tal-laħam u tal-istonku, il-bżieżaq tal-awrina u l-imsaren ittrattati għall-konsum mill-bniedem minn pajjiżi terzi u li tirrevoka d-Deċiżjoni 2005/432/KE (ĠU L 312, 30.11.2007, p. 49).


title: Regolament ta' Implimentazzjoni tal-Kummissjoni (UE) Nru 699/2014 tal- 24 ta' Ġunju 2014 dwar it-tfassil tal-logo komuni li jidentifika l-persuni li joffru prodotti mediċinali lill-pubbliku għall-bejgħ mill-bogħod, u dwar ir-rekwiżiti tekniċi, elettroniċi u kriptografiċi għall-verifika tal-awtentiċità tiegħu  Test b'rilevanza għaż-ŻEE

text:
               25.6.2014

               MT

               Il-Ġurnal Uffiċjali tal-Unjoni Ewropea

               L 184/5

         REGOLAMENT TA' IMPLIMENTAZZJONI TAL-KUMMISSJONI (UE) Nru 699/2014
   tal-24 ta' Ġunju 2014
   dwar it-tfassil tal-logo komuni li jidentifika l-persuni li joffru prodotti mediċinali lill-pubbliku għall-bejgħ mill-bogħod, u dwar ir-rekwiżiti tekniċi, elettroniċi u kriptografiċi għall-verifika tal-awtentiċità tiegħu
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2001/83/KE tal-Parlament Ewropew u tal-Kunsill tas-6 ta' Novembru 2001 dwar il-Kodiċi tal-Komunità li għandu x'jaqsam ma' prodotti mediċinali għall-użu mill-bniedem (1), u b'mod partikolari l-Artikolu 85c(3) tagħha,
   Billi:

               (1)

               L-Artikolu 85c(3) tad-Direttiva 2001/83/KE jistipula li għandu jiġi stabbilit logo komuni li jintgħaraf madwar l-Unjoni kollha li jippermetti l-identifikazzjoni tal-Istat Membru fejn tkun stabbilita persuna li qed toffri mill-bogħod prodotti mediċinali għall-bejgħ lill-pubbliku permezz tas-servizzi informatiċi.

               (2)

               Skont l-Artikolu 85c(3)(a) tad-Direttiva 2001/83/KE, il-Kummissjoni għandha tadotta atti ta' implimentazzjoni għall-armonizzazzjoni tal-funzjonament tal-logo komuni rigward ir-rekwiżiti tekniċi, elettroniċi u kriptografiċi għall-verifika tal-awtentiċità tal-logo komuni. Dawn ir-rekwiżiti għandhom jipprevedu livell għoli ta' sigurtà u ma jippermettux użu frawdulenti tal-logo.

               (3)

               Bi qbil mal-Artikolu 85c(1)(d)(iii), il-verifika tal-awtentiċità tal-logo komuni ssir permezz ta' hyperlink bejn il-logo u l-entrata tal-persuna li tkun awtorizzata jew intitolata li toffri l-prodotti mediċinali lill-pubbliku għall-bejgħ mill-bogħod permezz tas-servizzi tal-informatika fil-lista li hemm referenza għaliha fl-Artikolu 85c(4)(c). Għaldaqstant, dawn il-hyperlinks għandhom ikunu permanenti u sikuri.

               (4)

               Biex ma jkunx jista' jsir użu frawdulenti tal-logo, is-siti tal-Internet nazzjonali msemmija fl-Artikolu 85c(4) għandhom ikunu sikuri, aġġornati u miżmumin f'dominji affidabbli.

               (5)

               Il-miżuri previsti f'dan ir-Regolament huma skont l-opinjoni tal-Kumitat Permanenti għall-Prodotti Mediċinali għall-Użu mill-Bniedem,

         ADOTTAT DAN IR-REGOLAMENT:
   Artikolu 1
   It-tfassil tal-logo komuni msemmi fl-Artikolu 85c(3)(b) tad-Direttiva 2001/83/KE għandu jsegwi l-mudell stabbilit fl-Anness ta' dan ir-Regolament.
   Artikolu 2
   Is-sit tal-Internet li hemm referenza għalih fl-Artikolu 85c(4) għandu jkun disponibbli b'mod li l-pubbliku jista' jiżgura ruħu malajr li huwa s-sit fdat għal dan l-għan.
   Artikolu 3
   Il-hyperlink imsemmi fl-Artikolu 85c(1)(d)(iii) tad-Direttiva 2001/83/KE bejn is-sit tal-Internet tal-persuna awtorizzata jew intitolata li tforni l-prodotti mediċinali lill-pubbliku mill-bogħod permezz tas-servizzi tal-informatika u s-sit li jżomm il-lista nazzjonali msemmija fl-Artikolu 85c(4)(c) tad-Direttiva għandu jkun fiss u reċiproku.
   Il-passaġġ tal-informazzjoni bejn is-siti tal-Internet li huma awtorizzati jew intitolati li jfornu l-prodotti mediċinali lill-pubbliku mill-bogħod permezz tas-servizzi tal-informatika u s-siti fejn jinżammu l-listi nazzjonali għandhom jiġu msakkra b'mezzi xierqa.
   Artikolu 4
   Biex il-hyperlink imsemmi fl-ewwel paragrafu tal-Artikolu 3 jaħdem b'mod affidabbli, is-siti tal-Internet fejn jinżammu l-listi nazzjonali stabbiliti bi qbil mal-Artikolu 85c(4)(c) tad-Direttiva 2001/83/KE għandhom ikunu sikuri u aġġornati, b'indikazzjoni tal-aħħar ħin tal-aġġornament.
   Artikolu 5
   Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika sa mill-1 ta' Lulju 2015.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-24 ta' Ġunju 2014.

            Għall-Kummissjoni

            Il-President

         José Manuel BARROSO

      (1)  ĠU L 311, 28.11.2001, p. 67.

      ANNESS

                  1.

                  Il-mudell imsemmi fl-Artikolu 1 għal-logo komuni huwa dan li jidher hawn taħt:

                  2.

                  Il-kuluri ta' referenza huma: PANTONE 421 CMYK 13/11/8/26 RGB 204/204/204; PANTONE 7731 CMYK 79/0/89/22 RGB 0/153/51; PANTONE 376 CMYK 54/0/100/0 RGB 153/204/51; PANTONE 7480 CMYK 75/0/71/0.

                  3.

                  Il-bandiera nazzjonali tal-Istat Membru fejn tkun stabbilita l-persuna fiżika jew ġuridika li tforni l-prodotti mediċinali lill-pubbliku mill-bogħod permezz tas-servizzi tal-informatika għandha tiddaħħal fl-ispazju rettangolari abjad li jidher f'nofs il-logo komuni (in-naħa tax-xellug).

                  4.

                  Il-lingwa tat-test fil-logo komuni għandha tiġi stabbilita mill-Istat Membru msemmi fil-punt 3.

                  5.

                  Il-logo komuni għandu jkollu wisa' minima ta' 90 pixel.

                  6.

                  Il-logo komuni għandu jkun statiku.

                  7.

                  Jekk il-logo jintuża fuq sfond ikkulurit li jnaqqas mill-viżibbiltà tiegħu, tista' tintuża linja tul ix-xifer ta' barra tal-logo li toħorġu mill-isfond u żżid il-kuntrast mal-kulur tal-isfond.